title: Cullinan

text: Pieni Afrikan tähti eli Cullinan II on maailman toiseksi suurin hiottu timantti. Se on Yhdistyneen kuningaskunnan hallitsijankruunun keskimmäinen kivi.


title: Kadri Simson

text: Kadri Simson (s. 22. tammikuuta 1977 Tartto) on virolainen keskustapuolueen poliitikko. Hän on ollut puolueen jäsenenä vuodesta 1995. Simson nimitettiin Viron talous- ja rakenneministeriksi marraskuussa 2016.


title: Kadri Simson

text: Simson on opiskellut historiaa Tarton yliopistossa ja politiikan tutkimusta University College Londonissa. Hänen isänsä Aadu Must on myös toiminut politiikassa.


title: Kadri Simson

text: Vielä vuonna 2010 keskustapuolueen varapuheenjohtajana toiminut Simson puolusti puheenjohtaja Edgar Savisaarta, kun tätä syytettiin Venäjältä pyydetystä vaalirahasta.


title: Kadri Simson

text: Savisaaren tukijana tunnettu Simson haastoi tämän puheenjohtajavaalissa marraskuussa 2015, mikä jakoi puolueen häntä tukeviin uudistusmielisiin ja Savisaarta tukeviin vanhoillisiin, mutta Simson hävisi vaalin niukasti. Vaalikampanja Simsonia vastaan oli mustamaalaava ja vaalin ratkettua lehdet arvelivat Savisaaren ryhtyvän rangaistustoimiin Simsonia vastaan. Savisaar ei enää nimittänyt Simsonia varapuheenjohtajaksi, vaikka tämä oli johtanut puoluetta Savisaaren maaliskuisesta sairastumisesta asti.


title: Kadri Simson

text: Puheenjohtajavaalissa Simson sai 47 % äänistä.


title: Alberto João Jardim

text: Alberto João Cardoso Gonçalves Jardim (s. 4. helmikuuta 1943 Funchal, Madeira) on portugalilainen poliitikko, joka toimi Madeiran itsehallintoalueen presidenttinä vuosina 1978–2015. Hän edustaa Portugalin PSD-puoluetta. Hänen persoonansa on aina ollut kiistelty.


title: Alberto João Jardim

text: Jardim oli yksi Partido Social Democrata -puolueen perustajista. Nimestään huolimatta se edustaa sosialidemokratian sijasta oikeisto-liberaalia suuntausta. Puolue perustettiin toukokuussa 1974 kuukausi neilikkavallankumoksen jälkeen. Neilikkavallankumouksessa maan vasemmistolaisia aineksia sisältänyt armeija syrjäytti aiemman oikeistodiktatuurin. PSD-puolueen tuki oli Madeiralla vahva ja Jardim valittiin vuonna 1978 Madeiran autonomisen alueen ensimmäiseksi presidentiksi.


title: Alberto João Jardim

text: Jardim erosi tehtävistään 19. helmikuuta 2007 protestina Portugalin hallinnon hyväksymälle laille alueiden varainkäytöstä. Tämän johdosta Madeiralla järjestettiin ennenaikaiset vaalit, joissa Jardim tuli valituksi uudestaan ylivoimaisella enemmistöllä.


title: Alberto João Jardim

text: Jardim on kiistelty poliitikko; hänen poliittiset vastustajansa pitävät häntä puhtaana populistina, ja hän on tunnettu terävistä hyökkäyksistä oppositiota kohtaan. Kaikesta huolimatta hänen kansansuosionsa säilyi vankkumattomana kolmekymmentä vuotta. Jardimin aikana nimittäin onnistuttiin kohentamaan oloja Madeiralla usealla eri alalla. Suurin syy tälle on Madeiran pääsy monien Euroopan unionin tukirahastojen piiriin.


title: Philippe Goddin

text: Philippe Goddin on Tintti-sarjakuvan asiantuntija. Hän on kirjoittanut aiheesta useita kirjoja, joista tunnetuin on "Hergé and Tintin, Reporters". Hän toimi konsulttina televisiosarjan "Tintin seikkailut" (1991–1992) tekemisessä, jotta sarjan jaksot olisi saatu vastaamaan sarjakuvaa.


title: IB-vakoilutapaus

text: IB- vakoilutapaus tarkoittaa vuosina 1973–1974 tapahtunutta sekä aikakauslehti Folket i Bild/Kulturfrontin paljastusta että Ruotsin puolustusministeriön salaisen tiedustelutoimiston Informationsbyrånin vakoilua, joka koski niin maan omia kansalaisia kuin vieraita valtioitakin.


title: IB-vakoilutapaus

text:
Suomen aluetta oli lehden mukaan käytetty Neuvostoliiton vastaiseen tiedustelutoimintaan. Suomen hallitus jätti Ruotsille tämän toiminnan johdosta vastalauseen maaliskuussa 1974.
Ruotsalainen aikakauslehti FiB/Kulturfront julkaisi toukokuussa 1973 artikkeleita joissa paljastettiin että tiedustelupalvelu Informationsbyrån olisi murtautunut Algerian ja Egyptin lähetystöihin Tukholmassa.


title: IB-vakoilutapaus

text: Yleinen syyttäjä Carl Axel Robért ilmoitti kuitenkin 19. lokakuuta, ettei aio nostaa syytettä Informationsbyrånin virkamiehiä vastaan.


title: IB-vakoilutapaus

text: Robértilla oli ollut pääsyyttäjän tehtävänä tutkia väitteet, joiden mukaan IB:n virkamiehet olisivat syyllistyneet rikokseen.


title: IB-vakoilutapaus

text: Robért oli tutkinut kaksitoista tapausta joihin IB:n väitetään syyllistyneen. Kolmessa tapauksessa ei ollut tapahtunut rikoksia, neljässä tapauksessa ei rikollisuutta voitu todistaa, kaksi tapausta oli jo vanhentunutta ja kolmessa muussa tapauksessa ei ollut perusteita tutkimusten aloittamiseen. Kaikki kanteet hylättiin.


title: IB-vakoilutapaus

text: Tukholman yleinen syyttäjä Carl Axel Robértin toimesta poliisi pidätti 22. lokakuuta yllättäen viisi henkilöä epäiltynä vakoilusta. Pidätetyt olivat FiB/Kulturfront-lehden toimittajat Peter Bratt ja Jan Guillou, entinen asiamies Håkan Isacsson, valokuvaaja Owe Holmqvist sekä viides henkilö, jonka nimeä ei ole kerrottu julkisuuteen.


title: IB-vakoilutapaus

text: Poliisi suoritti samanaikaisesti ratsian pidätettyjen koteihin ja työpaikoille sekä takavarikoi aineistoa. Poliisi kävi FiB/Kulturfrontin toimituksessa tutkimassa Guilloun työpaikkaa.


title: IB-vakoilutapaus

text: Tutkiessa Informationsbyrånin huoneiston naapurihuoneistoa Tukholman vanhassa kaupungissa poliisi löysi elektronisia kuuntelulaitteita joita poliisi oli epäillyt pidätettyjen käyttäneen.


title: IB-vakoilutapaus

text:
Viiden henkilön vapaudenriistäminen perustuu epäilyyn vakoilusta eikä artikkeleihin, jotka FiB/Kulturfront oli julkaissut IB-järjestöstä.
Ruotsin hallitus ei ollut tietoinen pidätyksistä. Oikeusministeri Lennart Geijer totesi syyttäjän toimineen täysin oma-aloitteisesti tässä asiassa.


title: IB-vakoilutapaus

text: Pidätykset herättivät ankaraa sananvaihtoa. Monet arvostelijat rinnastivat tapahtuneen Yhdysvaltain Pentagon- juttuun ja Länsi-Saksan Spiegel-juttuun 1960-luvun alussa. Painovapautta pidettiin uhattuna.


title: IB-vakoilutapaus

text: Kaksi viidestä henkilöstä, jotka pidätettiin FiB/Kulturfront aikakauslehteä vastaan nostetun syytteen yhteydessä, vapautettiin 26. lokakuuta ja 27. lokakuuta. Ensin vapautettiin valokuvaaja Owe Holmqvist ja seuraavana päivänä 20-vuotias nuorukainen jonka nimeä ei ole mainittu julkisuudessa.


title: IB-vakoilutapaus

text: Informationsbyrånin entinen johtaja Birger Elmér esiintyi 30. lokakuuta Ruotsin valtiopäivien puolustusvaliokunnassa selvittäen vakoilujärjestön toimintaa.


title: IB-vakoilutapaus

text: Elmér kertoi puolustusvaliokunnan kokouksen jälkeen ettei hän ollut huolestunut siitä huomiosta, jota IB-tapaus oli herättänyt. Valiokunnan puheenjohtaja Per Petersson sanoi, ettei mikään osoittanut valiokunnan olevan niin huonosti informoitu asioista että olisi syytä aloittaa erityistä tutkimuksen aloittamista.


title: IB-vakoilutapaus

text: Tukholman pääsyyttäjä Carl Axel Robért nosti syytteen 6. joulukuuta FiB/Kulturfrontin toimittajia Peter Brattin ja Jan Guilloun vakoilusta sekä entistä IB-agenttia Håkan Isacsonia kohtaan


title: IB-vakoilutapaus

text: Oikeuskansleri Bengt Lännergren nosti samalla Brattia vastaan syytteen painovapautusasetuksen rikkomisesta. Syyte koski Brattin kirjaa "IB och hotet mot vår säkerhet" (suom. "Tiedotustoimisto ja uhka turvallisuuttamme kohtaan"). Syytteet koskivat, esitutkimuksen mukaan, IB:n paljastamisesta julkisuuteen ja näin ollen ylittäneet laillisuuden rajat.


title: IB-vakoilutapaus

text: 4. helmikuuta 1974 Svean hovioikeus hylkäsi vakoilusta tuomitun toimittajan Jan Guilloun anomuksen päästä vapaaksi.Guillou oli päähenkilö IB:n paljastamisessa.


title: IB-vakoilutapaus

text: Suomen tasavallan presidentti Urho Kekkonen ja Ruotsin pääministeri Olof Palme tapasivat työlounaalla 17. maaliskuuta 1974 Tukholmassa. Tapaaminen koski lähinnä Informationsbyrånin tapausta sillä asia oli Suomessa herättänyt yhä lisääntyvää kiinnostusta sen jälkeen kun oli ilmennyt lehtitietojen perustella että IB olisi käyttänyt Suomen aluetta vakoilutoiminnassa. Oli myös tullut tietoon että Suomen Tukholman suurlähettiläs Max Jakobson olisi huomauttanut asiasta ulkoministeri Sven Anderssonille 18. helmikuuta.


title: IB-vakoilutapaus

text:
Ruotsalainen vakoilualus oli suorittanut radiokuuntelua Suomenlahdella, sekä suorittanut sääntöjenvastaisen käynnin suomalaisessa satamassa. Pääministeri Palme myönsi viimeksi mainitun teon sopimattomaksi.
Suomen hallituksen taholta väitettiin myös, että ruotsalaiset yksityislentokoneet olivat suorittaneet ilmavalokuvausta Suomen ilmatilassa.


title: IB-vakoilutapaus

text: Kekkosen ja Palmen välisten keskustelujen jälkeen päätettiin, että asiaa voitiin pitää loppuunkäsiteltynä ja että tapahtuneella ei olisi vaikutuksia Suomen ja Ruotsin välisiin suhteisiin.


title: Kirby-palkinto

text: Kirby-palkinto, joka tunnetaan myös Jack Kirby -palkintona on vuosina 1985-1987 "Amazing Heroes" -lehden jakama palkinto, joka jaettiin saavutuksista sarjakuvan alalla. Sen loi Dave Olbrich. Palkinto oli nimetty käsikirjoittajana ja piirtäjänä tunnetun Jack Kirbyn mukaan ja sen jakoivat sarjakuvan ammattilaiset.


title: Kirby-palkinto

text: Vuonna 1987 palkinnon jako lopetettiin, kun Olbrich ja "Amazing Heroesin" kustantaja Fantagraphics Books eivät päässeet yksimielisyyteen palkinnon omistamisesta. Riita sovittiin lakkauttamalla Kirby-palkinto ja perustamalla kaksi uutta, keskenään kilpailevaa sarjakuvapalkintoa, jotka olivat Harvey-palkinto ja Eisner-palkinto.


title: Figuratiivinen taide

text: Figuratiivinen taide tai esittävä taide on esittäviä aiheita, kuten ihmis- tai eläinhahmoja, kuvaavaa kuvataidetta. Kuvataiteissa puhutaan esittävästä taiteesta silloin, kun teos perustuu representaatioon.


title: Figuratiivinen taide

text: Figuratiivinen taide on yleensä maalaustaidetta tai kuvanveistoa. Arkkitehtuuri on luonteeltaan ei-esittävää, mutta myös figuratiivista arkkitehtuuria on olemassa.


title: Figuratiivinen taide

text: Termiä käytetään usein abstraktin taiteen vastakohtana.


title: Susan Mayer

text: Susan Delfino (o.s. Bremmer, aikaisemmin Mayer) on fiktiivinen henkilö televisiosarjasta "Täydelliset naiset" ("Desperate Housewives"). Hahmo esiintyi ensimmäisen kerran sarjan pilottijaksossa 3. lokakuuta 2004 Teri Hatcherin esittämänä. Sarjassa Susan on yksi useista Eaglen osavaltiossa (Mississippi), Fairview’n kaupungissa sijaitsevan Wisteria Lanen naapuruston asukeista. Ammatiltaan Susan on lastenkirjojen kuvittaja, mutta ottaa vastaan kuvaamataidon opettajan työn sarjan viidennellä tuotantokaudella. Susan on ollut naimisissa neljä kertaa; kahdesti Karl Mayerin kanssa ja kahdesti Mike Delfinon kanssa. Susanilla on molemmista avioliitoista yhteensä kaksi lasta; Julie Mayer ja M.J. Delfino.


title: Susan Mayer

text: Teri Hatcher on saanut roolityöstään "Täydellisissä naisissa" sekä Golden Globe -palkinnon että SAG-palkinnon.


title: Susan Mayer

text: Televisiosarjan "Täydelliset naiset" luoja Marc Cherry kuvaili Susania naapurintyttömäisenä ja valitsi hahmolle nimen tämän kuvailun perusteella. Hahmon näyttelijäksi harkittiin alun perin muun muassa Courteney Coxia, Calista Flockhartia, Heather Locklearia, Mary-Louise Parkeria, sekä Sela Wardia. Teri Hatcher koe-esiintyi roolia varten tammikuussa 2004 ja teki välittömästi vaikutuksen Cherryyn. Hatcher valittiin sarjaan 18. helmikuuta 2004 ja oli kolmas sarjaan valittu näyttelijä. Hatcher on esittänyt Susania jokaisessa sarjan jaksossa sen debyytin jälkeen.


title: Susan Mayer

text:
Susan Mayeria kuvaillaan sarjassa "onnettomuusalttiiksi" kömpelöksi, sekä huono-onniseksi. Näyttelijä Teri Hatcher kuvaili Susania "ei sulavakäytöksiseksi" ja "vähiten onnekkaan ihmisen jonka haluta tavata." Hänellä "on harvoin kömmähdys-vapaata hetkeä... ja kun vaikuttaa siltä että asiat ovat hänen kannalta hyvin, hän tekee jotain kamalaa joka pilaa kaiken." Susanin alttius huonolle tuurille ja noloille tilanteille on luonut useita sarjan muistettavimpia hetkiä, mukaan lukien Edie Brittin talon palaminen ja oman kotinsa ulkopuolelle lukkiutuminen täysin alasti. Susan on myös tunteellisesti hyvin yritteliäs ja toivoton romantikko. Sarjassa hän on kuvaillut itseään ihmiseksi, joka antaa aina romanttisten fantasioiden vallata itsensä. Hän tukeutuu vahvasti miehiin, jonka todistaa Edien laskelma, että Susan vietti vain 41 päivää sinkkuna high schoolissa ja collegessa.
Sarjan alkaessa Susanin erosta on kulunut vuosi, "mutta hän on silti itkuinen ja haavoittuva sotku" ja hänen itseluottamuksensa on "täysin pilalla." Hatcher kuvailee Susania sarjan alussa "haparoivaksi ja haavoittuvaksi." Useat sarjan hahmot ovat kohdanneet Susanin kyvyn olla elämättä onnellisesti ilman draamaa. Susanin kokkaustaidoista on tullut alituinen vitsailun aihe sarjan alusta alkaen.


title: Susan Mayer

text: Susan Bremmerin kasvatti yksinhuoltaja-äiti Sophie Bremmer. Susanille kerrottiin että tämän isä kuoli Hanoin taistelussa Vietnamin sodan aikana. High school vuosinaan Susan oli cheerleader ja valmistui luokkansa priimuksena. Susan kuitenkin kävi community collegen ja alkoi lopulta kirjoittaa ja kuvittaa lastenkirjoja. Hänen ensimmäinen kirjansa oli nimeltään "Muurahaisia picnic-korissani".


title: Susan Mayer

text: Ollessaan 20–23-vuotias Susan meni naimisiin Karl Mayerin kanssa ja synnytti parin esikoistyttären, Julien 26-vuotiaana. Vuonna 1992 perhe muutti Wisteria Lanelle, Fairview´in, jossa Susan ystävystyi uuden naapurinsa Mary Alice Youngin kanssa. Susan ystävystyi läheisesti myös Bree Van de Kampin, Lynette Scavon sekä Gabrielle Solisin kanssa heidän muutettua Wisteria Lanelle. Myös Edie Britt liittyi ystävysjoukkoon, kunnes Susan sai tietää tämän makaavan naimisissa olevan miehen kanssa, joka johti parin välisee viha-rakkaus-suhteeseen. Karlin ja Susanin suhteen aikana Karl petti vaimoaan useiden naisten kanssa. Karlilla oli suhde sihteerinsä Brandin kanssa, jonka vuoksi hän jätti Susanin vuonna 2003, kahdentoista vuoden avioliiton jälkeen. Pari erosi ja jakoi Julien huoltajuuden, vaikka hän asuikin suurimmaksi osaksi Susanin luona.


title: Susan Mayer

text: Sarja alkaa vuosi Susanin avioeron jälkeen. Mary Alicen odottamaton itsemurha saa Susanin epäilykset heräämään Youngin perhettä kohtaan; Susanin huomio kuitenkin vaihtaa paikkaa hänen tavatessa putkimiehen nimeltä Mike Delfino, joka on muuttanut vastapäiseen taloon. Susan ihastuu Mikeen, mutta saakin vihollisen samalla kadulla asuvasta Edie Brittistä. Susan murtautuu Edien taloon luullen, että Mike on siellä. Susan lähtee kiirellä ulos, mutta polttaa vahingossa Edien koko talon. Vaikka Susan tuntee syyllisyyttä, hän on hyvillään saatuaan selville, ettei Edien kumppani ollutkaan Mike. Susanin ja Miken kiinnostus toisiaan kohtaan syvenee, vaikka Edie jatkaakin kamppailua Miken huomiosta. Hänen paras ystävänsä, Martha Huber, saa selville, että Susan poltti Edien talon. Hän alkaa kiristää Susania, mutta Susan varastaa Marthan todistusaineiston, mittakupin, joka häneltä putosi, kun hän karkasi Edien talosta.


title: Susan Mayer

text: Löydettyään kiristyskirjeen Mary Alicen tavaroiden joukosta Susan ja hänen ystävänsä alkavat epäillä Mary Alicen itsemurhan takana ollutta totuutta ja perheen salaisuuksia. Susan ja Julie saavat selville, että Mary Alicen aviomies, Paul Young vei poikansa Zach Youngin mielisairaalaan. Julie alkaa kirjoitella Zachin kanssa Susanin tietämättä. Kun Zach pakenee mielisairaalasta, Julie antaa Zachin asua omassa huoneessaan äitinsä tietämättä. Susan ja Mike löytävät Zachin Julien ollessa koulussa ja palauttavat pojan Paulille, mikä huonontaa äidin ja tyttären välejä. Pian Susan saa selville, että Julie ja Zach seurustelevat. Kun Susan pyytää Zachia lopettamaan suhteen, Zach raivostuu jolloin Susan kieltää Zachia tapaamasta Julieta lainkaan.


title: Susan Mayer

text: Susanin ja Miken suhteen edetessä Susan alkaa saada selville palasia Miken menneisyydestä. Susanin epäilykset heräävät tavatessaan Kendra Taylorin, salaperäisen naisen Miken menneisyydestä ja myöhemmin löytäessään aseen ja suuren määrän rahaa keittiökaapeista. Ystävänpäiväillallisella Mike pyörtyy ampumahaavan vuoksi, jonka hän väittää olevan itseaiheutettu. Lynetten lapset löytävät Miken autotallista verisiä koruja, jotka liittävät hänet Wisteria Lanen asukkaan Martha Huberin murhaan. Susan ja ystävät päättävät luovuttaa todisteet poliisille. Poliisitutkimuksen aikana Susan kuitenkin muistaa ollessaan Miken kanssa Martha Huberin katoamisyönä. Kun Susan pyydetään kuulusteltavaksi, hän saa selville että Mike on aikaisemmin tuomittu kuolemantuottamuksesta sekä huumeiden hallussapidosta vuonna 1987 ja että Miken "itseaheutettu" ampumahaava liittää hänet kaupungin toisella puolella tapahtuneeseen murtoon. Susan lopettaa murtuneena suhteen.


title: Susan Mayer

text: Susanin äiti Sophie saapuu vierailulle kertoen, että aikoo erota aviomiehestään. Susan yrittää parhaansa mukaan kestää hössöttävää äitiään, mutta ei pysty hyväksymään hänen tapaansa vaihtaa miehestä toiseen. Lopulta Sophie palaa yhteen miehensä kanssa.


title: Susan Mayer

text: Saatuaan vapaa-aikaa Susanin kiinnostus Youngin perhettä kohtaan syvenee. Hän saa selville, että Mary Alicen oikea nimi on Angela ja lisäksi löytää todisteita Youngin perheen mahdollisesta toisesta lapsesta. Paul antaa Susanin valheellisesti ymmärtää, että Zach tappoi vahingossa pikkusiskonsa Danan. Susan ymmärtää tilanteen, mutta ei ole varma uskooko Paulia. Kun yksityisetsivä (jolle Paul maksoi) vahvistaa tämän valheet, Susan pyytää tätä tutkimaan Miken menneisyyttä. Susan tyrmistyy saadessaan tietää, että mies, jonka Mike surmasi, oli poliisi. Susan ottaa yhteyttä Kendraan toivoen ymmärtävänsä koko tarinan. Kendra selittää, että hänen siskonsa sekä Miken tyttöystävä Deirdre alkoi käyttää huumeita ja joutui vaihtamaan vapautensa seksiin korruptoituneen poliisin kanssa. Yrittäessään suojella Deirdrea ja itseään Mike tappoi vahingossa kyseisen poliisin. Susanin ja Miken suhde alkaa uudelleen ja pari muuttaa yhteen. Miken ollessa töissä Susan menee Miken taloon syöttääkseen tämän koiran ja löytää aseistetun Zachin. Zach käskee Susania odottamaan Miken paluuta voidakseen tappaa tämän.


title: Susan Mayer

text: Miken palatessa kotiin hän löytää Zachin pitämässä Susania panttivankinaan, mutta Susan saa kuitenkin aseen pois Zachilta. Zach pakenee, jolloin Mike joutuu tunnustamaan Susanille Zachin olevan hänen biologinen poikansa ja että Deirdre möi hänet Mary Alicelle ja Paulille vuosia aikaisemmin. Susan sanoo Mikelle, että jos tämä jatkaa Zachin etsimistä he eivät voi muuttaa yhteen. Susan ja Mike päättävät jatkaa suhdettaan huolettomammalla tavalla. Susan kuitenkin päättää lopulta hyväksyä Zachin Miken vuoksi. Hän suostuu auttamaan Mikea etsinnöissä ja lopulta Susan löytääkin Zachin. Susan yrittää vakuuttaa Zachin palaamaan kotiin, mutta Zachin mainitessa toivonsa suhteeseen Julien kanssa, Susan antaan Zachille rahaa jotta tämä lähtisi Utahiin etsimää Paulia. Paul palaa Wisteria Lanelle ja Susan olettaa tämän tietävän Zachin olinpaikan. Susan kertoo vastentahtoisesti lähettäneensä Zachin Utahiin ja Paul kertoo asiasta Mikelle. Mike tuntee itsensä petetyksi ja päättää parin suhteen.


title: Susan Mayer

text: Susan on kauhistuu kuullessaan ex-miehensä, Karlin, muuttaneen Edien luo. Kun Susan on eronnut Mikesta ja Karlin Ediestä, Susan ja Karl ajatuvat harrastamaan seksiä. Seuraavana aamuna Susan sanoo Karlille, ettei heillä ole mitään mahdollisuuksia palata yhteen. Karl palaa Edien luo. Susan päättää kirjoittaa omaelämäkerran. Tutkiessaan isänsä historiaa Susan saa selville, ettei tämä ollut kuollut Hanoin taistelussa. Kysyessään asiasta äidiltään, tämä tunnustaa että hänen isänsä on elossa ja asuu kaupungin toisella puolella. Susan yrittää muodostaa suhteen vastahakoiseen isäänsä, Addison Prudyyn, joka on paikallinen bisnesmies, mutta suhteen muodostaminen takkuaa.


title: Susan Mayer

text: Jouduttuaan sairaalaan kolautettuaan päänsä, Susan tapaa tri Ron McCreadyn ja kaksikko alkaa tapailla. Ron kertoo Susanille, että tämä tarvitsee pernan poiston. Susan saa selville, että hänen sairausvakuutuksensa on päättynyt, jolloin Edie ehdottaa, että Susan menee naimisiin jonkun kanssa jolla on hyvä vakuutus. Karl tarjoutuu menemään naimisiin Susanin kanssa, ja pari päättää pitää asian salassa Edieltä ja Ronilta. Ennen leikkausta sairaalan hoitaja saa selville, että Susan on naimisissa ja anestesialääkityksen vaikutuksen alaisena Susan tunnustaa rakkautensa Mikeen Ronille, jolloin hoitaja paljastaa Susanin olevan naimisissa. Ron päättää suhteensa ja Susaniin ja kertoo asiasta myös Edielle. Edie on raivoissaan ja vaatii Karlia järjestämään valtavat, kalliit häät. Myöhemmin Karl kertoo Susanille eronneensa Edien kanssa ja pari päätyy jälleen sänkyyn. Seuraavana aamuna Karl myöntää, ettei ole vielä eronnut Ediestä. Kun Karl jättää Edien ja kertoo tapailevansa toista naista, Edie palkkaa yksityietsivän saadakseen selville kuka tämä nainen on. Saatuaan tietää Susanin olevan toinen nainen, Edie sytyttää Susanin talon tuleen. Sekä Karl että Mike tarjoavat kodittomalle Susanille asumusta. Susan käskee Karlia allekirjoittamaan eropaperit, vaikka tämä vielä rakastaakin Susania. Susan ja Mike suunnittelevat illallistavansa läheisellä Torch Lake -järvellä, jolla Mike suunnittelee kosivansa. Matkalla illalliselle Orson Hodge kuitenkin ajaa Miken yli ja jättää tämän makaamaan kadulle.


title: Susan Mayer

text: Yliajon seurauksena Mike vaipuu koomaan. Susan pysyttelee Miken rinnalla, vaikka alkaa ajatella ettei tämä ehkä ikinä herää. Susan alkaa tapailla Ian Hainsworthia, brittiä jonka vaimo Jane on ollut koomassa vuosia. Susan ja Ian päättävät lähteä romanttiselle lomalle maaseudulle. Kun Edie vierailee Miken luona sairaalassa hakemassa CD-soittimensa takaisin, Mike yllättäen herää. Edie saa tietää, että Mike ei muista viimeistä kahta vuotta; hän luulee että on vuosi 2004. Edie näkee mahdollisuutensa tulleen ja valehtelee Susanin kohdelleen Mikea huonosti parin seurusteluaikoina ja ettei pari ollut rakastunut toisiinsa. Mike uskoo Edien valheita ja torjuu Susanin tämän tullessa vierailulle. Susan saa tietää Edien ottaneen hyödyn Miken muistinmenetyksestä teeskennellen olevansa tämän tyttöystävä. Mike ei halua kuunnella Susanin selityksiä, varsinkaan saatuaan tietää Ianista. Menetettyään toivonsa Miken suhteen, Susan jatkaa romanssiaan Ianin kanssa.


title: Susan Mayer

text: Susanin epäilykset heräävät Breen uutta miestä, Orsonia, kohtaan kun tämän entinen naapuri Carolyn Bigsby syytettää tätä entisen vaimonsa murhasta. Bree tunnustaa Susanille epäilevänsä että Orson on saattanut murhata entisen rakastajattarensa, Monique Polierin. Mike kuitenkin pidätetään Moniquen murhasta ja Breen epäilykset Orsonia kohtaan hälvenevät. Edie eroaa Mikesta. Ian lupautuu maksamaan Miken asianajokulut, jos Susan lupaa ettei enää koskaan tapaa Mikea. Susan antaa poliisille vinkin Orsonin mahdollisesta yhteydestä Moniquen murhaan. Tapaus heikentää Susanin ja Breen ystävyyttä. Janen kuoltua Susan tajuaa, että hänen täytyy kunnioittaa Ianin toivetta ja ottaa etäisyyttä Mikesta. Pian Susan hyväksyy Ianin kosinnan, minkä jälkeen Susan ja Bree sopivat.


title: Susan Mayer

text: Miken muistin palatessa pätkittäin, hän alkaa muistaa aikoneensa kosia Susania ennen onnettomuuttaan. Mike haastaa Ianin pelaamaan pokeria Susanista ja Ian voittaa. Mike perääntyy, mutta panostaa taas Susaniin. Pian Mike ja Ian myöntävät pelanneensa Susanista pokeria, jolloin Susan peruu häät ja sanoo ettei halua nähdä kumpaakaan miestä enää ikinä. Tajuttuaan tehneensä virheen, Susan päättää ottaa Ianin takaisin. Ian kuitenkin sanoo, ettei voi viettää loppuelämäänsä Susanin kanssa miettien vieläkö tämä rakastaa Mikea, ja jättää Susanin. Susan ja Mike palaavat yhteen ja menevät kihloihin. Pari menee naimisiin seremoniassa keskellä metsää vain Julie todistajanaan.


title: Susan Mayer

text: Kuukautta häiden jälkeen Susan saa tietää olevansa raskaana. Mike stressaantuu raha-asioista ja alkaa käyttää yliajon aiheuttamiin kipuihin reseptilääkkeitä joihin hän jää pian koukkuun. Susan saa asian selville ja käskee Mikea valitsemaan; joko hän ja vauva tai huumeet. Mikea valitsee Susanin ja vauva ja menee vieroitukseen.


title: Susan Mayer

text: Tornadon iskettyä Wisteria Lanelle Bree, Orson ja heidän uusi vauvansa Benjamin muuttavat väliaikaisesti Susanin luokse. Orson alkaa kävellä unissaan ja tunnustaa eräänä yönä unessa ollessaan Julielle ajaneensa Miken yli. Julie kertoo Mikelle, joka antaa Orsonille anteeksi. Susan kuitenkin tuntee itsensä petetyksi ja Bree ei voi antaa miehensä tekoa anteeksi vaan käskee tämän muuttaa pois. Pian tapahtuneen jälkeen Susan synnyttää pojan, jolle pari antaa nimeksi Maynard James Miken kuolleen isoisän mukaan.


title: Susan Mayer

text: Viisi vuotta jotka sijoittuvat neljännen ja viidennen kauden väliin Susan ja Mike joutuivat autokolariin, jossa toisesta autosta kuolivat äiti ja tytär. Vaikka Susan ajoi Mike otti syyn niskoilleen koska Susan ei löytänyt ajokorttiaan onnettomuuden jälkeen. Susan tuntee syyllisyyttä Paige ja Lila Dashin kuolemasta vaikka Mike yrittääkin vakuuttaa ettei syy ollut hänen. Lopulta pari ajautuu tapahtuman vuoksi eroon. Luovutettuaan rakkauden etsimisessä Susan aloittaa seksisuhteen maalarinsa Jackson Braddockin kanssa.


title: Susan Mayer

text: Susan pystyi pitämään suhteensa Jacksoniin salaisuutena ystäviltää ja pojaltaan, M.J.:lta. Vaikka pari sopikin pitävänsä suhteensa vain seksuaalisena, Jackson etsii syvempää yhteyttä. Jackson kysyy Susanilta voisiko hän muuttaa tämän luo, mutta Susan sanoo haluavansa pitää suhteen sellaisena kuin se on. Mike ja Jackson ystävystyvät. Mike työskentelee pitkiä päiviä kaukana jonka vuoksi hän jää paitsi poikansa elämästä. Sen vuoksi Mike muuttaa Susania vastapäätä olevaan taloon. Jackson ilmoittaa muuttavansa Rivertoniin ja pyytää Susania mukaansa. Harkinnan jälkeen Susan päättää jäädä Fairview´hin.


title: Susan Mayer

text: Pettymyksekseen Susan saa selville, että Mike on alkanut tapailla Katherine Mayfairia, joka on Susanin ystävä ja naapuri. Tajuttuaan ettei voi tehdä Mikea onnelliseksi Susan antaa parille siunauksensa. Susan pelkää M.J.:n jäävän koulussa jälkeen ja ottaa vastaan työs yksityiskoulun kuvaamataidon opettajana, jotta voi maksaa M.J.:n koulutuksen. Koska sekä Susan että Mike käyvät töissä M.J. viettää paljon aikaa Katherinen kanssa. Susan alkaa tuntea, että M.J. pitää enemmän Katherinesta ja musertuu kuullessaan Miken muuttavan Katherinen luo.


title: Susan Mayer

text: Edien kuoleman jälkeen Susan yrittää lohduttaa Edien miestä Dave Williamsia. Susan selittää Davelle totuuden omasta auto-onnettomuudestaa ja kuinka syyllisyys rikkoi hänen avioliittonsa. Susan ei tiedä, että Dave on Lila Dashin aviomies ja Paigen isä joka on janonnut kostoa perheensä tappajalle. Samaan aikaan Jackson palaa Fairview´in ja kosii Susania. Susan on helpottunut, koskei koskaan päässyt yli tunteistaan tätä kohtaan. Jackson kuitenkin selittää haluavansa naimisiin vain oleskeluluvan vuoksi. Kun Susan saa selville ettei Miken tarvitse enää maksaa elatusapua, Susan selittää naimisiinmenonsa syyt. Dave kuitenkin kuulee keskustelun ja ilmoittaa maahanmuuttoviranomaisille. Jacksonin jouduttua takaisin Kanadaan Dave kutsuu Susanin ja M.J.:n kalastamaan, aikoen tappaa M.J. kuten Susankin tappoi hänen lapsen. Dave jättää jälkeensä videonauhan jossa hänen suunnitelmansa on. Mike löytää filmin ja jättää Katherinen lentokentälle varoittaakseen Susania ja M.J.:tä. Dave käskee Mikea tulemaan auto-onnettomuuspaikalle. Dave sitoo Susanin tiensivuun ja aikoo ajaa auton jonka kyydissä M.J. on Miken autoa päin. Syyllisyys kuitenkin vainoaa Davea ja tämä päästääkin M.J.:n ulos autosta. Dave törmää Miken autoon, mutta kumpikaan ei loukkaannu vakavasti. Susan ja Mike palaavat yhteen ja Dave joutuu mielisairaalaan.


title: Susan Mayer

text: Mike menee Susanin kanssa naimisiin. Kahdeksan viikon aikana jotka johtivat häihin Susan välttelee Katherinea tarjoamatta tälle tukea tai pyytämättä anteeksi. Katherine häiriköi Susanin ja Miken häissä saaden Susanin lopulta pahoittelemaan tälle vieraiden edessä. Katherine torjuu anteeksipyynnön ja parin ystävyys muuttuu vihaksi. Myöhemmin samana iltana Julie löytyy kuristettuna etupihaltaan ja vajoaa koomaan. Danny Bolen on pääepäilty parin välillä olleen erittäin lyhyen suhteen vuoksi. Danny pidätetään mutta hän vapautuu kun alibi todetaan kelvolliseksi ja Juliekin herää pian koomasta.


title: Susan Mayer

text: Katherine jatkaa Miken liehittelyä uskoen tämän vieläkin rakastavan itseään eikä Susania. Susan ampuu vahingossa Katherinea eräänä iltana luullen tätä murtovarkaaksi. Luoti vain hipaisee Katherinen kättä eikä onnettomuudesta tehdä raporttia. Angie ehdottaa, että Katherine saattoi olla Julien kuristaja. Katherine sanoo M.J.:lle Susanin olevan paha ihminen, jonka jälkeen Mike käskee tätä pysymään erossa M.J:stä. Miken lähdettyä Katherine puukottaa itseään veitsellä jossa on Miken sormenjäljet. Katherine syyttää puukotuksesta Mikea. Susan, joka tajuaa Katherinen kärsivän hermoromahduksesta, soittaa Katherinen tyttärelle Dylanille, joka tulee kaupunkiin ja luovuttaa äitinsä psykiatrin tarkkailuun. Karl kuolee Wisteria Lanella tapahtuneen lento-onnettomuuden takia ja jättää osuutensa paikallisesta strippiklubista Susanille. Strippiklubilla Susan tapaa nuoren ja onnettoman stripparin, Robin Gallagherin. Myötätuntoisena Susan kehottaa Robinia lopettamaan työnsä. Pari päivää myöhemmin Robin tulee kiittämään Susania neuvosta, mutta myöntää, ettei tiedä mitä tehdä. Tuntiessaan syyllisyyttä Susan pestaa Robinin kuvaamataidonopettajan avustajakseen, mutta koulun rehtori ei hyväksy stripparia kouluunsa. Syyllisenä Susan kutsuu Robinin asumaan kotiinsa, mutta Robin päättää lähteä, kun Susan ei enää pysty ohittamaan hänen stripparitaustaansa. Susan myy strippiklubin. Kauden loppupuolella hän saa selville, että Mike on pahoissa veloissa, ja yrittää auttaa. Kun tilanteesta ei näytä olevan ulospääsyä, Susan ja Mike päättävät vuokrata talonsa ja muuttaa. Sydän murtuneena ja paluuta odottaen Susan lähtee sydän murtuneena Wisteria Lanelta.


title: Theodor Wiegand

text: Theodor Wiegand (30. lokakuuta 1864, Bendorf am Rhein – 19. joulukuuta 1936, Berliini) oli saksalainen arkeologi, joka teki kaivauksia Prienessä 1896, Didymassa 1905–1911, Samoksessa 1910–1911 ja Miletoksessa 1899–1911. Vuosina 1917–1918 hän oli vastuussa saksalaisten 1898 alkuunpanemien kaivausten päättämisestä Libanonin Baalbekissa. 1927 hän teki tutkimuksia Pergamonissa, jossa kaivoi esiin Asklepiokselle omistetun pyhätön. Wiegand toimi 1912–1931 Berliinin antiikinmuseoiden johtajana ja osallistui Berliiniin rakennetun Pergamon-museon perustamiseen.


title: 20 Golden Greats (The Kinksin albumi)

text:
20 Golden Greats on The Kinksin syyskuussa 1978 julkaistu kokoelma-albumi.
Materiaali koostuu vuosilta 1964–1970, jolloin yhtye levytti Pye Recordsille. Albumi oli yhtyeen ensimmäinen brittilistalle noussut levy sitten vuoden 1971 "Golden Hour of The Kinksin".


title: 20 Golden Greats (The Kinksin albumi)

text:
A-puoli
B-puoli


title: Pahkavaara

text: Pahkavaara on vaara ja kylä joka sijaitsee Ilomantsissa. Pahkavaaralla on kuvattu elokuvat "Tukkijoella" ja "Kuningasjätkä".


title: Prutin rauha

text: Prutin rauha, solmittiin Venäjän ja Osmanien valtakunnan välillä 23. heinäkuuta 1711. Rauhaa edeltänyt Venäjän–Turkin sota liittyi suureen Pohjan sotaan. Rauha merkitsi osmanien irtautumista sodasta sekä loppua Ruotsin kuningas Kaarle XII:n toiveille sodan voittamisesta. Rauhansopimuksesta käytetään myös nimitystä Falksenin rauha tai Falksenin sopimus, sekä Hușin rauha läheisen Hușin kaupungin mukaan.


title: Prutin rauha

text: Venäjän–Turkin sodan ratkaiseva, ja ainoa merkittävä taistelu käytiin Prut-joen varrella. Se päättyi suurvisiiri Baltacı Mehmet paššan johtamien osmanien ylivoimaiseen voittoon Pietari Suuren johtamasta venäläisistä ja moldovalaiskapinallisista koostuneesta armeijasta. Ylivoimaista Mehmet paššan armeijaa avustivat tataarit, kasakat ja puolalaiset vapaaehtoiset. Sota oli pitkälti Pultavan taistelun jälkeen Turkkiin paenneen Kaarle XII:n provosoima, sillä hän oli houkutellut sulttaani Ahmed III:n julistamaan sodan venäläisille. Pietari Suuri oli osaltaan pyrkinyt liittämään osmaneille kuuluneen Moldovan omaan keisarikuntaansa sekä tehnyt sotaretkiä osmanien vasallin Krimin kaanikunnan alueelle tarkoituksenaan vallata Mustanmeren rannikkoa sinne perustettavaa laivastoa varten.


title: Prutin rauha

text: Prutin taistelussa omaan leiriinsä piiritetty Pietari antautui 22. heinäkuuta 1711. Puolustuksensa romahdettua hän vetäytyi telttaansa kieltäen ketään tulemasta sisälle. Mehmet pašša hyväksyi hetken viivyttelyn jälkeen kenraali Boris Šeremetevin välittämän antautumisen. Rauhansopimuksen kohdista päätettiin seuraavana päivänä, jolloin se myös allekirjoitettiin huolimatta Mehmet paššan kenraalien ja liittolaiskuninkaiden vastustuksesta. Myös Kaarle XII yritti kiiruhtaa estämään rauhan solmimisen ja kiireessä hyppäsi Prutiin uidakseen sen yli, mutta hän saapui paikalle myöhään. Mehmet paššalla olisi ollut mahdollisuus alistaa koko Venäjä osmanien haltuun tai tehdä Pietarista sulttaanin vasalli, mutta hän hyväksyi Pietarin esittämät tilanteeseen nähden hyvin kohtuullisen rauhantarjouksen. Siitä hyvästä sekä poliittisten vastustajiensa juonittelun vuoksi Mehmet pašša myöhemmin erotettiin, ja nyky-Turkissa yhä suositun tarinan mukaan Mehmetin epäillään viettäneen lemmenyön Pietarin vaimon ja tulevan Venäjän keisarinnan Katariinan kanssa. Tarinan mukaan Mehmet olisi heltynyt maltillisiin rauhanehtoihin juuri tämän yön vuoksi. Todellisuudessa asiaan vaikutti muun muassa venäläiskenraali Carl Ewald von Rönnen onnistunut operaatio, jossa hän oli kiertänyt osmanien selustaan kaukana etelässä ja vallannut tärkeimmän huoltopisteen Prutille johtaneen tien varrelta sekä se, että osmanit saavuttivat sopimuksella tavoitteet, joita he alun perin lähtivät sodanjulistuksellaan hakemaan.


title: Prutin rauha

text: Rauhansopimuksessa päätettiin seuraavista kohdista:Sopimus ei vielä taannut rauhaa. Venäjä ei alkuun noudattanut kohtaa Puolasta eikä pitkällä tähtäimellä hanketta Mustameren satamasta. Kaarle XII jäi Turkkiin, tarkemmin Moldovassa olevaan Benderiin ja yritti saada sulttaanin julistamaan uuden sodan Venäjälle. Kestävämpi rauha saavutettiin vasta Edirnessä 5. kesäkuuta 1714 allekirjoitetussa sopimuksessa sen jälkeen kun Kaarle oli häädetty Turkista.


title: Prutin rauha

text: Vaikka Pietari oli säästynyt suurilta menetyksiltä, tappiota ja rauhanehtoja pidettiin kuitenkin maalle häpeällisinä. Prutin rauha oli Venäjälle yksipuolisin maan solmima rauhansopimus sitä edeltävänä ja seuranneena vuosisatana.


title: Daniel Jarque

text: Daniel Jarque i González (1. tammikuuta 1983 Barcelona, Espanja – 8. elokuuta 2009 Firenze, Italia) oli espanjalainen jalkapalloilija, pelipaikaltaan keskuspuolustaja. Hän edusti koko ammattilaisuransa barcelonalaista Espanyolia.


title: Daniel Jarque

text: Jarque syntyi Barcelonassa, mutta vietti lapsuutensa läheisessä Sant Boi de Llobregatissa. Hän aloitti jalkapalloilun kaupungin paikallisseurassa Ciudad Cooperativassa, josta siirtyi 12-vuotiaana Espanyoliin. Ensiesiintymisensä Espanyolin edustusjoukkueen riveissä Espanjan korkeimmalla sarjatasolla Primera Divisiónissa hän teki 20. lokakuuta 2002 ottelussa Recreativoa vastaan. Kauden 2004–2005 jälkeen hän vakiinnutti paikkansa joukkueessa. Jarque joukkueineen voitti Espanjan cupin Copa del Reyn vuonna 2006 ja ylsi UEFA Cupin loppuotteluun vuonna 2007. Ennen kautta 2009–2010 hän korvasi seuralegenda Raúl Tamudon Espanyolin kapteenina.


title: Daniel Jarque

text: Jarque pelasi myös Espanjan juniorimaajoukkueissa. Hän kuului alle 19-vuotiaiden Euroopan-mestaruuden vuonna 2002 voittaneeseen joukkueeseen.


title: Daniel Jarque

text: Jarque menehtyi sydänkohtaukseen 8. elokuuta 2009 Firenzessä Italiassa, jossa Espanyolin joukkue oli harjoitusmatkalla. Juuri ennen kuolemaansa hän oli hotellihuoneessaan ja puhui puhelimessa naisystävälleen, joka ilmoitti joukkueen henkilökunnalle puhelun katkettua erikoisesti. Pian tulleesta avusta huolimatta Jarqueta ei saatu elvytettyä. Jarquen ystävä Andres Iniesta omisti MM-loppuottelun 2010 voittomaalin Dani Jarquelle. Iniestan paidassa luki: aina kanssamme Dani Jarque.


title: Thompsonin lentoasema

text: Thompsonin lentoasema (, tunnetaan myös nimellä "Thompson Municipal Airport") on lentoasema Kanadan Manitoban provinssissa, noin 5,6 km Thompsonin kaupungista pohjoiseen. Kentän omistaa "Thompson Regional Airport Authority" ja sitä ylläpitää District of Mystery Laken aluehallinto. Lentoasema on Manitoban kolmanneksi vilkkain Winnipegin kansainvälisen lentoaseman ja Winnipeg/St. Andrewsin lentoaseman jälkeen.


title: Thompsonin lentoasema

text: Thompsonin lentoaseman rakensi vuonna 1961 International Nickel Company omaan käyttöönsä. Lentokentällä oli vain yksi 914 metriä pitkä sorapintainen kiitotie. Vuonna 1963 lentoasema siirtyi Transport Canadan omistukseen. Lentoasemaa on tästä alkaen ylläpitänyt District of Mystery Laken aluehallinto. Maaliskuussa 2000 lentoasema siirtyi Thompson Regional Airport Authorityn omistukseen.


title: Thompsonin lentoasema

text: Säännöllistä reittiliikennettä lentoasemalle suorittavat Calm Air ja Perimeter Aviation, lisäksi kentältä toimii Missinippi Airways, Fast Air ja Custom Helicopters, Kanadan ratsupoliisin ilmajaostolla on asemalla toimipiste sekä kenttä toimii kesäkaudella maastopalojen sammuttamiseen käytettävien vesipommittajien tukikohtana.


title: Sámi Grand Prix

text: Sámi Grand Prix on vuotuinen saamelainen laulu- ja joikukilpailu. Sen järjestää Samisk Musikkfestival -järjestö ja se pidetään Koutokeinossa, Norjassa. Ensimmäinen Grand Prix järjestettiin vuonna 1990, ja kilpailu koostuu kahdesta osasta: joikaamisesta ja laulamisesta. Kilpailun voittaja osallistuu Liet-Lávlutiin, eurooppalaisilla vähemmistökielillä käytäville laulufestivaaleille. Sámi Grand Prixiin osallistuvat artistit tulevat pääosin Norjasta, Ruotsista ja Suomesta.


title: Ağa Yusuf pašša

text: Agha Yusuf pašša (, "Gürcü" = georgialainen) oli georgialaissyntyinen janitsaarikenraali ja janitsaarien agha, joka toimi osmanien valtakunnan suurvisiirinä 20. marraskuuta 1711 – 12. marraskuuta 1712 Ahmed III:n sulttaanikautena.


title: Ağa Yusuf pašša

text: Agha Yusuf pašša oli janitsaarien kenraali edeltävän suurvisiirin Baltacı Mehmet paššan johtamalla Prutin sotaretkellä Venäjää vastaan, joka päättyi osmanien voittoon. Baltacı Mehmet onnistui piirittämään Pietari Suuren johtamat joukot leiriinsä, jolloin tsaari joutui antautumaan. Suuresta ylivoimastaan huolimatta Baltacı Mehmet hyväksyi venäläisille edullisen Prutin rauhana tunnetun rauhansopimuksen huolimatta Agha Yusufin ja muiden kenraalien vastustuksesta.


title: Ağa Yusuf pašša

text: Yusuf pašša nimitettiin uudeksi suurvisiiriksi 20. marraskuuta 1711, kun Prutin sotaretkeltä palanneet joukot saapuivat Edirneen. Suurvisiirikautenaan Yusuf pašša kuului poliittiseen ryhmittymään, joka kannatti uutta sotaa Venäjää vastaan.


title: Ağa Yusuf pašša

text: 12. marraskuuta 1712 virka siirtyi Silahdar Süleyman paššalle.


title: Eths

text:
Eths on ranskalainen metalliyhtye. Se sai alkunsa maaliskuussa 1999 kolmen ranskalaisyhtyeen, Melting Pointin, Shockwaven ja X-Krutian, jäsenten
perustettua oman yhtyeensä. Ethsin huomiota herättävin piirre on sen laulajan, Candicen, ääni, jota jotkut erehtyvät kuvittelemaan ajoittain miehen ääneksi.
Eths on julkaissut toistaiseksi useita maxi-CD:tä ja kaksi kokopitkää albumia, joista jälkimmäinen ("Tératologie") on julkaistu myös Ranskan ulkopuolella.


title: Paraati

text: Paraati, myös ohimarssi, on ihmisjoukon muodostama kulkue, joka kulkee yleensä esiintymismielessä tavallisesti sen järjestämiskaupungin halki. Paraati mielletään usein sotavoimien katselmukseksi, mutta esim. Yhdysvalloissa siviiliparaateja järjestetään tärkeinä juhlapäivinä. Myös eri ihmis- tai kansanryhmät järjestävät paraateja, kuten seksuaali- ja sukupuolivähemmistöjen pride parade.


title: Paraati

text: Sotien aikana paraateja on järjestetty perinteisesti silloin, kun siihen osallistuva yksikkö tai yksiköt lähtevät sotaan. Myös vastustajalta vallatussa kaupungissa on usein sotilasperinteiden mukaisesti järjestetty voitonparaati.


title: Paraati

text: Suomen puolustusvoimat järjestävät vuosittain valtakunnallisen paraatikatselmuksen ja ohimarssin puolustusvoimain lippujuhlan päivänä 4. kesäkuuta.


title: Nuori Aleksis -palkinto

text: Nuori Aleksis -palkinto on Äidinkielen opettajain liiton (ÄOL) vuosittain jakama kirjallisuuspalkinto, jonka arvo on 1 500 euroa. Se jaettiin ensimmäisen kerran vuonna 1999. Palkintoa ei myönnetty vuosina 2004 ja 2011.


title: Nuori Aleksis -palkinto

text: Keväisin Äidinkielen opettajain liitto kokoaa toisen asteen oppilaitosten opiskelijoista ”valtakunnallisen lukijaverkon”, joka tutustuu kevään ja kesän aikana edellisen vuoden aikana ilmestyneisiin kotimaisiin kaunokirjallisiin teoksiin. Lukijaverkko toimii eräänlaisena esiraatina, jossa kukin sen jäsen lukee kirjalistalta niin monta kirjaa kuin haluaa ja lähettää kesän lopuksi ÄOL:lle luettelon lukemistaan kirjoista ja niistä valitsemansa neljän kärjen perusteluineen. Viidestä kahdeksaan suosituinta kirjaa pääsee loppuraadin arvioitaviksi, joka puolestaan koostuu ahkerimmista raatilaisista. Raati valitsee voittajan, joka julkistetaan myöhemmin syksyllä.


title: Nuori Aleksis -palkinto

text: Lähde (1999–2018)


title: Carl Ewald von Rönne

text: Carl Ewald von Rönne (, 25. joulukuuta 1663 – 29. joulukuuta 1716) oli venäläinen ratsuväenkenraali, joka osallistui suureen Pohjan sotaan ja Venäjän–Turkin sotaan 1710–1711.


title: Carl Ewald von Rönne

text: Rönne avioitui Anna Lucia de Preenin (1666–1729) kanssa 1699. Hän yleni kenraalimajuriksi 1704 ja kenraaliluutnantiksi 1705.


title: Carl Ewald von Rönne

text: Prutin sotaretkellä heinäkuun puolenvälin aikoihin 1711 Rönne sai toissijaisen, joskin tärkeän tehtävän kaartaa Prutjoelle edenneen osmaniarmeijan ohi ja vallata heidän huoltopisteensä, joka sijaitsi Tonavan varrella Brăilassa. Rönne matkasi 12 000-miehisen ratsuväkiosastonsa kanssa kiireellä ja eteni nopeasti kohti Brăilaa. Pietari Suuren armeija kuitenkin saarrettiin, ja hävittyään taistelun keisari joutui antautumaan. Panoksena oli paljon, sillä Pietari oli Baltacı Mehmet paššan johtaman osmaniarmeijan armoilla. Mehmet pašša kuitenkin tyytyi maltillisiin ehtoihin, sillä oli saanut sanan Rönnestä, joka oli tavoittanut Brăilan huoltopisteen samana päivänä, kun Prutin rauha allekirjoitettiin. Huoltokeskuksen häviäminen olisi vaarantanut valtavan osmaniarmeijan taistelukyvyn. Rönne, jolle sana jo vallitsevasta rauhantilasta ei etäisyyksien vuoksi ehtinyt, valloitti Brăilan, jonka joutui muutamaa päivää myöhemmin rauhan tultua luovuttamaan osmaneille.


title: Carl Ewald von Rönne

text: Ennen kuolemaansa 1716 Rönne toimi Puolassa olevien joukkojen komentajana. Hänet palkittiin keisarillisen Venäjän korkea-arvoisimmalla kunniamerkillä Pyhän Andreaksen ritarikunnan kunniamerkillä.


title: Pyhän Andreaksen ritarikunta

text: Pyhän Andreaksen ritarikunta on keisari Pietari Suuren vuonna 1698 perustama venäläinen ritarikunta. Se oli Venäjän ritarikunnista korkein, ja siinä on yksi luokka.


title: Pyhän Andreaksen ritarikunta

text: Luettelossa suomalaisiksi on laskettu myös venäläiset, joiden suku oli merkitty Suomen ritarihuoneelle.


title: Flavivirukset

text: Flavivirukset ("Flavivirus") ovat niveljalkaisten, yleensä hyttysten tai puutiaisten, levittämiä viruksia. Flaviviruksia tunnetaan tällä hetkellä 70 eri lajia, joista 13 aiheuttaa tautia ihmisessä. Flavivirusryhmään kuuluvat dengue-, keltakuume-, Japanin aivotulehdus-, Länsi-Niilin ja puutiaisaivotulehdusvirukset.


title: Boris Šeremetev

text: Boris Petrovitš Šeremetev (, 5. toukokuuta 1652 Moskova – 28. helmikuuta 1719 Moskova) oli Venäjän keisarikunnan armeijan sotamarsalkka, joka osallistui suureen Pohjan sotaan ja Venäjän–Turkin sotaan 1710–1711.


title: Boris Šeremetev

text: Šeremetev taisteli vuonna 1681 Krimin tataareja vastaan. Seuraavana vuonna hän nousi pajari-luokkaan, jonka jäsenet kuuluivat Venäjän ylimpään ruhtinaalliseen palvelusluokkaan. Hän osallistui 1686 Moskovan suuriruhtinaskunnan ja Puolan välisiin ikuisen rauhan neuvotteluihin. 1695-1696 hän oli mukana Azovin sotaretkillä, joiden tarkoitus oli vallata Asovanmerelle pääsyn estävä Azovin linnake. Toinen näistä sotaretkistä päättyi voitokkaasti.


title: Boris Šeremetev

text: Šeremetev voitti Wolmar Anton von Schlippenbachin johtamat ruotsalaiset Kanepin ja Hummulin taisteluissa. Pohjan sodan ratkaisevassa Pultavan taistelussa kesällä 1709 Šeremetev johti Venäjän armeijan keskustaa. 1710 hän valtasi Riian.


title: Boris Šeremetev

text: Pohjan sodan jatkona käydyssä Venäjän–Turkin sodassa 1710–1711 Šeremetev osallistui Pietari Suuren johtamaan Prutin taisteluun, jonka venäläiset hävisivät. Vuonna 1715 hän johti venäläisten sotaretkiä Pommeriin ja Mecklenburgiin.


title: Boris Šeremetev

text: Šeremetev kuoli Moskovassa 1719.


title: Pyylampi

text: Pyylampi on asuinalue Siilinjärvellä noin 3 kilometriä kunnan keskustasta pohjoiseen. Alueen pääkatu on Pyylammintie. Pyylampi rajautuu idässä Räisälään, lännessä Kevättömään (Siilinjärvellä sijaitseva järvi), etelässä Harjamäkeen ja pohjoisessa valtatie 5:een. Alue on suosittu lapsiperheiden keskuudessa.


title: Marjorie Oludhe Macgoye

text: Marjorie Oludhe Macgoye (1928 Southampton, Iso-Britannia – 1. joulukuuta 2015 Nairobi, Kenia) oli kenialainen kirjailija ja runoilija. Hänen kuuluisimpia teoksiaan ovat muun muassa "Coming to Birth" ja "Homing In".


title: Marjorie Oludhe Macgoye

text: Marjorie Macgoye syntyi Englannissa vuonna 1928. Hän muutti Keniaan lähetyssaarnaajaksi vuonna 1954, 26-vuotiaana. Macgoye meni naimisiin kenialaisen D. G. W. Macgoyen kanssa kuusi vuotta myöhemmin integroituen aviomiehensä laajaan perheeseen ja koko Luon maantieteelliseen yhteisöön. Juuri integroitumisen teema toistuu Macgoyen kirjallisessa tuotannossa.


title: Marjorie Oludhe Macgoye

text: Kirjallisen uransa Macgoye aloitti vuonna 1983 romaanilla "The Present Moment", mutta varsinainen läpimurto tapahtui vuonna 1986 "Coming to Birth" -romaanilla, joka voittikin samana vuonna Sinclair Prize for Fiction -palkinnon. Romaanien lisäksi Macgoye kirjoitti ja julkaisi useita runoja.


title: Marjorie Oludhe Macgoye

text: Macgoye kuoli kotonaan Nairobin Ngarassa 1. joulukuuta 2015.


title: Painkiller (kappale)

text: Painkiller on brittiläisen heavy metal-yhtyeen Judas Priestin kappale samannimiseltä studioalbumilta. Kappale esittelee levyn ominaissoundin hyvin: Rob Halfordin laulu kuuluu melkein koko ajan ylärekisterissä ja kitaransoitossa kuullaan nopeaa sweep pickingiä. Kappaleen alussa kuuluva rumpusoolo taas esittelee uuden rumpalin Scott Travisin taidot ja nopeuden. Halfordin mukaan kappale kertoo tarinan enkelistä, joka on lähetetty kostamaan pahantekijöille näiden tekosensa.


title: Painkiller (kappale)

text: Ensimmäisen soolon kappaleessa soittaa Glenn Tipton ja toisen taas K.K. Downing.


title: Painkiller (kappale)

text: Kappale on äänestetty Radio Rockin suurimmissa Judas Priestin 3. parhaaksi kappaleeksi Lochnessin ja Breaking the Lawin jälkeen.


title: Konrad Stäheli

text: Konrad Stäheli (17. joulukuuta 1866 – 5. marraskuuta 1931) oli sveitsiläinen ampuja ja olympiavoittaja. Hän osallistui Pariisin olympialaisiin 1900, joissa hän voitti neljä mitalia, kolme kultaista ja yhden pronssisen. Stäheli kilpaili myöhemmin vielä Ateenan välikisoissa 1906. Niissä hän ampui viisi mitalia, joista kaikki tulivat eri sotilaskiväärilajeista. Stäheli sai samana vuonna vielä kultaa MM-kisoista 50 metrin pistoolissa.


title: Konrad Stäheli

text: Stäheli saavutti MM-kilpailuista kaikkiaan 44 henkilökohtaista mitalia, joista 22 kultaa, 13 hopeaa ja 9 pronssia. Lisäksi Stähelillä on lukuisia joukkuemitaleja.


title: Konrad Stäheli

text: Stäheli voitti Torinon MM-kisoissa 1898 vapaakiväärin polviasennon tuloksella 322. Hän uusi polviasennon voittonsa seuraavana vuonna Loosduinenin MM-kisoissa tuloksella 328. Hän voitti Pariisin olympialaisissa 1900 kultaa sotilaskiväärin polviasennosta tuloksella 324. Stäheli voitti vapaakiväärin polviasennon MM-kullan jälleen Luzernin MM-kisoissa 1901 tuloksella 339. Hän ampui vapaakiväärin polviasennon maailmanmestariksi myös Rooman MM-kisoissa 1902 tuloksella 350. Lyonin MM-kisoissa 1904 hän voitti vapaakiväärin kokonaiskilpailun tuloksella 953.


title: Konrad Stäheli

text: Stäheli voitti vapaapistoolin maailmanmestaruuden Milanon MM-kisoissa 1906 tuloksella 512. Seuraavana vuonna hän voitti MM-kultaa vapaakiväärin kokonaiskilpailussa Zürichin MM-kisoissa pistein 987. Stäheli voitti Hampurin MM-kisoissa 1909 maailmanmestaruuden vapaakiväärin kokonaiskilpailuissa tuloksella 1 009. Hän voitti kisoissa mestaruuden myös vapaakiväärin makuuasennossa pistein 348. Seuraavana vuonna Loosduinenin MM-kisoissa hän voitti vapaakiväärin polviasennon MM-kultaa tuloksella 363. Vuoden 1911 MM-kisoissa Roomassa Stäheli voitti vapaakiväärin kaikki lajit: kokonaiskilpailun pistein 1 052, makuuasennon tuloksella 355, polviasennon pistein 365 ja pystyasennon 332 pisteellä. Myös seuraavana vuonna Biarritzin MM-kisoissa hän hallitsi vapaakivääriä. Stäheli voitti 271 metrin radalla pidetyt kokonaiskilpailun pistein 1 078, makuuasennon 367 pisteellä ja polviasennon tuloksella 374.


title: Konrad Stäheli

text: Stäheli jatkoi menestysputkeaan seuraavana vuonna Camp Perryn MM-kisoissa 1913. Hän voitti vapaakiväärin kokonaiskilpailun pistein 1030 ja oli paras myös polviasennossa, jossa hänen voittotuloksensa oli 352. Viborgin MM-kisoissa 1914 Stäheli voitti vapaakiväärin makuuasennon pistein 360 ja polviasennon tuloksella 357.


title: Konrad Stäheli

text: Stäheli teki urallaan useita ammunnan maailmanennätyksiä. Hän rikkoi vuonna 1909 Charles Paumierin vapaapistoolin 300 metrin 3 × 40 laukauksen maailmanennätyksen viidellä pisteellä, kun hän ampui tuloksen 1 009. Jakob Reich paransi ennätystä seuraavana vuonna lukemiin 1 018, mutta Stäheli otti ennätyksen takaisin nimiinsä vuonna 1911, kun hän ampui 1 052 pistettä. Hän paransi ennätystä vielä seuraavana vuonna lukemiin 1 078, joka säilyi maailmanennätyksenä vuoteen 1923 saakka, kunnes Morris Fisher onnistui rikkomaan sen. Vapaakiväärin makuuasennon 40 laukauksen maailmanennätyksen hän ampui vuonna 1911. Stähelin tulos 355 paransi Guillermo Ballmerin edellistä ennätystä kahdella pisteellä. Stäheli paransi ennätystään seuraavana vuonna 367 pisteeseen. Tämä maailmanennätys säilyi voimassa yhdeksän vuotta, kunnes Walter Stokes ampui vuonna 1921 372 pistettä.


title: Konrad Stäheli

text: Stäheli teki vapaakiväärin polviasennon 40 laukauksen maailmanennätyksen yhteensä kahdeksan kertaa urallaan. Ensimmäinen ennätys oli vuonna 1898 ammuttu 322 ja viimeinen 374, joka syntyi vuonna 1912. Stäheli piti maailmanennätystä hallussaan vuoteen 1925 saakka, jolloin Josias Hartmann rikkoi sen. Stäheli ampui vuonna 1906 myös vapaapistoolin 50 metrin 60 laukauksen maailmanennätyksen 512. Se paransi Paul van Asbroeckin edellistä ennätystä viidellä pisteellä. Van Asbroeck otti ennätyksen takaisin itselleen vuonna 1909.


title: Priene

text: Priene () oli muinainen kreikkalainen satamakaupunki, jonka rauniot sijaitsevat nykyisessä Turkissa. Sen perustivat Thebasta tulleet kreikkalaiset siirtolaiset Vähän-Aasian Jooniaan. Priene kuului Joonian ja Kaarian kreikkalaisten siirtokuntien muodostamaan Joonian liittoon, joka koostui kahdestatoista kaupunkivaltiosta. Maan kohoamisen ja merenlahden liettymisen seurauksena Prienen seutu on nykyisin sisämaata. Matkaa merelle on kuutisentoista kilometriä.


title: Priene

text: Priene perustettiin Büyük Menderes -joen suistoon (antiikin "Maiandros"), ja se asutettiin jo 1000-luvulla eaa. Priene kärsi kimmerialaisten, lyydialaisten ja persialaisten hyökkäyksissä 7. ja 6. vuosisadoilla, ja kaupunki jouduttiin perustamaan uudelleen Mykale-vuoren kupeeseen 400-luvulla eaa. Vuosisatojen kuluessa kaupunki seurasi vetäytyvää rantaviivaa säilyttääkseen asemansa ja elinkeinonsa merenkulussa ja kaupankäynnissä. Luultavasti Prienen satama oli kuivunut viimeistään 100-luvulla, sillä läheisen Myuksen väestö hylkäsi samasta syystä kaupunkinsa ja siirtyi Pausaniaan mukaan lopulta Miletokseen, jonka satama oli vielä auki.


title: Priene

text: Saksalaiset suorittivat 1895–1898 Prienessä arkeologisia kaivauksia, joissa kaupungin ruutuasemakaava ja julkiset rakennukset tutkittiin tarkasti. Löytyneiden piirtokirjoitusten perusteella kaupungin hellenistisen ajan elämästä saatiin hyvä kuva. Theodor Wiegand työskenteli Prienen kaivauksilla 1896.


title: Priene

text: Prienen keskeisin paikka on agora, jossa ihmiset kävivät kauppaa, kohtasivat ja viettivät juhliaan. Toria ympäröivät pylväskäytävät ja kauppahuoneet. Keskellä oli Hermekselle omistettu alttari. Kappadokian kuningas Ariarathes VI rakennutti agoran pohjoislaitaan stoan toisella vuosisadalla eaa. Stoan takana kohosi kaupunginvaltuuston talo buleuterion.


title: Priene

text: Prienen pohjoisosassa sijaitsee kaupungin kreikkalainen teatteri, joka rakennettiin 4. vuosisadalla eaa. Teatteri on säilynyt erittäin hyvin. Kaupungissa oli myös kaksi gymnasionia ja stadion. Gymnasioneista alempi on paremmin säilynyt, ja se rakennettiin yhdessä stadionin kanssa 130 eaa. Rakennuksia yhdistää käytävä.


title: Priene

text: Prienen rakennuksista merkittävin ja vanhimpia on Athenen temppeli, joka rakennettiin 4. ja 2. vuosisadalla eaa. Temppelin suunnitteli Halikarnassoksen mausoleumin arkkitehti Pytheos. Aleksanteri Suuri, joka asui Prienessä sotaretkellään, teki temppelille suuren lahjoituksen ja omisti sen Athene Poliaalle. Prienessä oli myös lukuisien muiden jumalien temppeleitä, kuten Demeterille, Zeukselle ja Kybelelle pyhitetyt rakennukset.


title: Eva Christensen

text: Eva Christensen on yhdysvaltalainen ääninäyttelijä, joka tunnetaan Ginrein roolista OVA-sarjoissa "Giant Robo: The Animation" ja "Ginrei Special".


title: Eva Christensen

text: Christensen aloitti ääninäyttelemisen animaatioissa tekemällä aluksi sivuääniä Pokémoniin ja sai myöhemmin merkittävämmän roolin Ginreinä "Giant Robo: The Animationissa", jonka hän myöhemmin uusi "Grinrei Specialissa" vuonna 2005. Christensenillä oli pääosa myös animesarjassa "Shrine of the Morning Mist". Ensimmäisen alkuperäisroolin hän teki Teini-ikäisiin mutanttininjakilpikonniin, toimiessaan sarjan kuudennen tuotantokauden aikana Viralin äänenä, joka oli yksi Turtlesien vihollisista.


title: Anders Peter Nielsen

text: Anders Peter Nielsen (25. toukokuuta 1867 – 16. huhtikuuta 1950) oli tanskalainen ampuja ja olympiavoittaja. Hän osallistui Pariisin, Tukholman, Antwerpenin ja Pariisin olympialaisiin. Nielsen voitti näistä mitaleita Pariisin ja Antwerpenin kisoissa. Pariisissa 1900 hän voitti kolme hopeamitalia, 300 metrin sotilaskiväärin polvi-, makuu- ja moniasentokilpailuissa. 20 vuotta myöhemmin Antwerpenissa hän oli vielä mukana Tanskan kultaa voittaneessa 300 metrin sotilaskiväärin pystyasentokilpailun joukkueessa.


title: Azmari

text: Azmari on etiopialainen laulaja-instrumentalisti, joka on rinnastettavissa eurooppalaiseen bardiin. Azmarina voi toimia sekä miehiä että naisia. He esittävät "ex tempore" säkeistöjä samalla kun soittavat yksikielistä "masenqoa" tai lyyrasukuun kuuluvaa "kraria". Azmarit usein esittävät "tejbeiteissä", joissa tarjotaan makeaa "t'ej"-hunajaviiniä.


title: Tord Grip

text: Tord Grip (s. 13. tammikuuta 1938) on ruotsalainen jalkapallovalmentaja ja entinen hyökkääjä. Grip on tehnyt pitkän uran eurooppalaisen jalkapallon parissa. Suurimmat menestykset ovat tulleet yhteistyössä Sven-Göran Erikssonin kanssa. Helmikuusta 2014 lähtien hän on toiminut Kosovon maajoukkueen apulaisvalmentajana.


title: Tord Grip

text: Grip aloitti peliuransa juniorina kotikaupunkinsa Ytterhogdal IK:ssa 1950-luvulla. 1955 hän siirtyi Degerforsiin, jota hän edusti 9 vuoden ajan. 1965 ura jatkui AIK:ssa. Hän opiskeli pelaamisen ohella liikuntatieteitä. Ruotsin maajoukkueessa Grip pelasi vuosina 1963–1967 kolme maaottelua, joissa teki yhden maalin.


title: Tord Grip

text: 1969 Grip siirtyi KB Karlskogaan, jossa hän pelasi uransa viimeiset vuodet toimien seuran pelaajavalmentajana. Hän lopetti pelaajauransa seurassa 1973.


title: Tord Grip

text: Neljän pelaajavalmentajavuoden jälkeen Grip siirtyi 1974 Örebro SK:n päävalmentajaksi. Ura jatkui lyhyiden pestien merkeissä ja Grip valmensi 1970- ja -80 -lukujen taitteessa niin ruotsalaisia seurajoukkueita kuin Ruotsin U21-maajoukkuetta. Norjan jalkapallomaajoukkueen päävalmentajana Grip toimi 1987–1988, muttei onnistunut johdattamaan maata EM-kisoihin 1988.


title: Tord Grip

text: 1988 Grip siirtyi Sveitsin pääsarjaseura BSC Young Boysin peräsimeen, mutta menestys sveitsiläiseurassa jäi vaisuksi ja Grip sai potkut 1990. Vuotta myöhemmin Grip palasi Ruotsin jalkapalloliiton palvelukseen siirtyen Tommy Svenssonin apuvalmentajaksi A-maajoukkueeseen. Kaksikko johdatti Ruotsin ensin upeasti välieriin EM-kisoissa 1992 ja sensaatiomaisesti pronssille MM-kisoissa 1994. Kaksikko jatkoi maajoukkueen peräsimessä aina vuoteen 1997 saakka, mutta kisalippuja ei tullut sen paremmin 1996 EM-kisoihin kuin 1998 MM-kisoihinkaan.


title: Tord Grip

text: Ruotsin maajoukkuepestinsä ohella Grip toimi 1995–96 myös Indonesian olympiajoukkueen valmentajana. Huhtikuussa 1997 Grip palasi Young Boysiin, mutta toinen yrittämä jäi kuukauden mittaiseksi. 1998 Grip jatkoi valmennusuraansa maamiehensä Sven-Göran Erikssonin aisaparina italialaisseura SS Laziossa. Yhteistyö kantoi hedelmää Lazion voitettua Italian tuplamestaruuden kaudella 1999/2000. Edelliskaudella seura oli jo juhlinut mestaruushopeaa sekä Cup-voittajien Cupin ja UEFA Super Cupin mestaruuksia.


title: Tord Grip

text: Kesällä 2000 kaksikko jatkoi yhteistyötään Englannin maajoukkueen peräsimessä. Ruotsalaiskaksikko luotsasi Englannin kolmiin arvokisoihin kuusivuotisella rupeamallaan. Kaikissa kisoissa tie katkesi kuitenkin puolivälierävaiheeseen.


title: Tord Grip

text: Eriksson-Grip -kaksikko joutui väistymään Englannin maajoukkueesta MM-kisojen 2006 jälkeen ja saman vuoden marraskuussa Grip siirtyi Djurgårdens IF:n erikoisavustajaksi. Kun Svennis Eriksson kesällä 2007 siirtyi Manchester Cityn päävalmentajaksi, oli 69-vuotias veteraani valmiina auttamaan. Grip toimi myrskyisän kauden 2007–08 Cityn apulaisvalmentajana. Ura ja yhteistyö Erikssonin kanssa jatkuivat Citystä lähdön jälkeen Meksikon maajoukkueen peräsimessä.


title: Tord Grip

text: Kesällä 2009 71-vuotias Grip siirtyi Erikssonin vanavedessä englantilaisseura Notts Countyyn. Eriksson toimii seuran urheilutoimenjohtajana ja Grip hänen avustajanaan. Helmikuussa 2010 Grip ja Eriksson jättivät Notts Countyn.


title: Tord Grip

text: Helmikuussa 2014 Grip palasi valmennustehtäviin Kosovon jalkapallomaajoukkueen apulaisvalmentajana.


title: Kauriinsilmät

text: Kauriinsilmät on Johanna Kurkelan kolmas studioalbumi, joka julkaistiin 30. syyskuuta 2008.


title: Kauriinsilmät

text: Albumin kappaleiden sanoitukset ovat Heikki Kerkelän (1, 3, 5, 6, 10) , Sinikka Svärdin (2, 4, 8, 9) ja Marko Saareston (7) käsialaa. Sävellykset on tehnyt Tomi Aholainen paitsi kappaleessa "Salaisuuksia" Marko Saaresto, Olli Tukiainen ja Markus Kaarlonen eli Poets of the Fall -yhtye.


title: Kauriinsilmät

text: Albumi oli Suomen virallisella albumilistalla parhaimmillaan sijalla 10.


title: Max Langen hyökkäys

text: Max Langen hyökkäys on shakkiavaus, joka alkaa siirroilla:


title: Max Langen hyökkäys

text: Avaus on nimetty saksalaisen suurmestarin Max Langen mukaan vuonna 1854.


title: Max Langen hyökkäys

text: Max Langen hyökkäys voi seurata seuraavista avauksista:


title: Paul van Asbroeck

text: Paul van Asbroeck (1. toukokuuta 1874 – 1959) oli belgialainen ampuja ja olympiavoittaja. Hän osallistui Pariisin 1900, Lontoon 1908, Antwerpenin 1920, Pariisin 1924, ja Berliinin 1936 kesäolympialaisiin kivääri ja pistoolilajeissa. Van Asbroeck voitti Pariisissa jaetun pronssimitalin yhdessä norjalaisen Ole Østmon kanssa 300 metrin sotilaskiväärin moniasentokilpailusta. Hän sai Lontoossa kahdeksan vuotta myöhemmin kaksi mitalia, kultaa 50 jaardin vapaapistoolista ja hopeaa saman lajin joukkuekilpailusta. Asbroeck voitti urallaan 50 metrin pistoolin maailmanmestaruuden yhteensä kuusi kertaa. Maailmanmestaruusmitaleja van Asbroeck sai myös kiväärillä. Vielä vuonna 1930 hän oli voittamassa hopeamitalia Belgian joukkueessa pienoiskiväärin pystyasentokilpailussa.


title: Paul van Asbroeck

text: Henkilökohtaisia MM-mitaleja van Asbroeckilla on 20 (7-5-8), jolla hän sijoittuu miesten kaikkien aikojen mitalitilastossa kuudenneksi edellään neljä sveitsiläistä ja Ruotsin Torsten Ullman.


title: Paul van Asbroeck

text: Van Asbroeck voitti Lyonin MM-kisoissa 1904 vapaapistoolin mestaruuden tuloksella 484. Seuraavana vuonna hän voitti MM-kullan Brysselin MM-kisoissa vapaakiväärin pystyasennossa tuloksella 326. Zürichin MM-kisoissa 1907 hän voitti vapaapistoolin MM-kullan tuloksella 504. Hän voitti vapaapistoolin maailmanmestaruuden myös Hampurin MM-kisoissa 1909 pistein 518. Seuraavana vuonna Loosduinenin MM-kisoissa hän uusi vapaapistoolin maailmanmestaruutensa tuloksella 528. Van Asbroeck uusi vapaapistoolin maailmanmestaruutensa myös Biarritzin MM-kisoissa 1912, jolloin hänen voittotuloksensa oli 520, ja Viborgin MM-kisoissa 1914 tuloksella 528.


title: Paul van Asbroeck

text: Van Asbroeck ampui vuonna 1905 maailmanennätyksen vapaakiväärin pystyasennon 40 laukauksella tuloksella 326. Se paransi Franz Böcklin edellistä ennätystä 11 pisteellä ja pysyi voimassa neljä vuotta, kunnes Emil Pachmayr teki vuonna 1909 tuloksen 334. Van Asbroeck teki myös neljä maailmanennätystä vapaapistoolin 50 metrin 60 laukauksella. Hänen vuonna 1905 ampuma tuloksensa 507 rikkoi Karl Rödererin edellisen ennätyksen neljällä pisteellä. Konrad Stäheli ampui seuraavana vuonna 512, mutta van Asbroeck onnistui saamaan ennätyksen takaisin 1909 tuloksella 518. Hänen viimeinen ennätyksensä oli vuonna 1912 ammuttu 540. Se pysyi voimassa aina vuoteen 1929 saakka, kunnes Fritz Zulauf rikkoi sen.


title: Egyptinmetsästyskoira

text: Egyptinmetsästyskoira ("Tesem") oli egyptiläinen koirarotu. Rodun uskotaan olevan alkuperäisessä muodossaan hävinnyt, mutta Itä-Afrikassa on koiria, jotka muistuttavat sitä erehdyttävästi.


title: Egyptinmetsästyskoira

text: Egyptinmetsästyskoira oli podencojen ja faaraokoiran tapaan vinttikoiratyyppinen alkukantainen metsästyskoira. Se on lyhytkarvainen, solakka ja pystykorvainen. Väritys oli hiekanruskea (fawn) ja säkäkorkeus 51 cm.


title: Egyptinmetsästyskoira

text: Rotua kuvataan 3000 eaa. tehdyissä Egyptin hautamaalauksissa. Se on kuitenkin jopa egyptiläistä kulttuuria vanhempi, sillä se esiintyy neoliittiselta kaudelta peräisin olevissa itäafrikkalaisissa kivimaalauksissa. Sitä pidetään vinttikoirien alkumuotona ja se on basenjin, mangbattunkoiran, zandenkoiran ja shillukinkoiran edeltäjä. Se saattaa myös olla faaraokoiran, cirneco dell’etnan ja ibizanpodencon kantarotu.


title: Joheksolikoe

text: Joheksolikoe on lääketieteellinen koe, jolla selvitetään munuaisten toimintaa, täsmällisemmin glomerulusfiltraatiota. Joheksoli annetaan suonensisäisesti ja sen poistumista elimistöstä seurataan tyypillisesti kaksi ajoitettua verinäytettä ottamalla ja niiden joheksolipitoisuus määrittämällä.


title: Joheksolikoe

text: Joheksoli on jodia sisältävä matalan osmolaliteetin varjoaine, jota pidetään yleisesti haitattomana. Se erittyy elimistöstä virtsan mukana. Joheksolin pitoisuus voidaan määrittää näytteestä HPLC-tekniikan, kemiallisin jodinmääritysten tai röntgenabsorption avulla. Kliinisessä käytössä HPLC on vakiintunut käyttöön tarkkuutensa ja käytännöllisyytensä vuoksi. Plasmassa joheksoli esiintyy kahtena isomeerinä, joita kumpaakin voidaan käyttää pitoisuusmäärityksessä. Joheksolimääritystä saattaa häiritä esim. parasetamolista elimistössä syntyvä parasetamoliglukuronidi, mutta yleisesti ottaen joheksolikoetta pidetään hyvin luotettavana.


title: Joheksolikoe

text: Koe ei sovellu jodiallergisille. Ennen tutkimusta on syytä välttää piristeiden käyttöä. Tutkimusaamuna tulee yli 40kg painavan potilaan nauttia 0,5 litraa vettä ja alle 40kg painavan potilaan 10 ml vettä painokiloa kohti. Koetta ei tule tehdä alle viikon kuluttua aikaisemmista varjoainetutkimuksista.


title: Joheksolikoe

text: Suonensisäinen kerta-annos on 1500 mg 5 ml tilavuudessa kahden minuutin aikana. Lyhyemmässä määrityksessä verinäytteet otetaan kahden ja neljän tunnin kohdalla, pidemmässä määrityksessä neljän ja 24 tunnin kohdalla näytteen annosta. Joheksoli määritetään yleensä HPLC-menetelmää käyttäen ja tuloksista lasketaan poistumisnopeus. Pikamäärityksessä iltapäivällä suoritetun kokeen tulokset ovat lääkärin käytettävissä seuraavana aamuna, ei-kiireellisen kokeen tulokset saadaan yleensä kahden viikon kuluttua.


title: Joheksolikoe

text: Alle 20-vuotiailla normaalina tuloksena pidetään tulosta 90ml/min/1,73m. Jokaista ikävuosikymmentä kohden viitearvo laskee 4ml/min/1,73m. Alle viitearvon oleva tulos tulkitaan munuaisen vajaatoimintana, joka voi tuloksesta riippuen olla lievää, kohtalaista, keskivaikeaa tai vaikeaa.


title: Luettelo korkeushypyn Suomen mestareista

text: Tämä on luettelo korkeushypyn Suomen mestareista. Korkeushypyn Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1910 asti voittaja ratkesi yhteistuloksen perusteella. Naiset ovat kilpailleet Suomen mestaruudesta vuodesta 1945 lähtien.


text: Miehet ("* = Molempien jalkojen yhteistuloskilpailu")


text: Naiset


title: Zoran Tošić

text: Zoran Tošić (, s. 28. huhtikuuta 1987 Zrenjanin, Jugoslavia) on serbialainen jalkapalloilija, pelipaikaltaan vasen laituri. Hän on edustanut vuodesta 2010 Venäjän mestaruussarjassa pelaavaa TsSKA Moskovaa. Hän oli lainassa saksalaisessa Kölnissä ennen TsSKaan pääsyä.


title: Teitur Þórðarson

text: Teitur Þórðarson (s. 14. tammikuuta 1952) on islantilainen jalkapallovalmentaja ja entinen hyökkääjä.


title: Teitur Þórðarson

text: Teitur aloitti pelaajauransa Íþróttabandalag Akranessissa 1969. ÍA kuului Islannin jalkapalloilun suuriin seuroihin 1970-luvulla ja Teitur oli maaleillaan auttamassa sen kolmeen Islannin mestaruuteen. Kahdeksan vuoden jälkeen hän jätti kotimaansa kentät mestarina kauden 1977 jälkeen ja siirtyi Ruotsiin Jönköpings Södraan, josta varsin pian Östersiin.


title: Teitur Þórðarson

text: Teiturin maalit olivat jälleen keskeisessä roolissa Östersin voittaessa kaksi Ruotsin mestaruutta 1978 ja 1980. Islantilainen olisi voittanut myös kolmannen, mikäli ei olisi siirtynyt kesällä 1981 Ranskan liigassa pelanneeseen RC Lensiin. Teitur tuskin katui siirtoaan, sillä debyyttikaudellaan hän iski Lensin paidassa hurjat 19 maalia. Kaksi seuraavaa kautta menivät kuitenkin enemmän ja vähemmän pieleen ja islantilainen teki vain yhden maalin.


title: Teitur Þórðarson

text: 1983 hän siirtyi AS Cannesiin, josta seuraavana kesänä sveitsiläiseen Yverdon-Sportiin. Hän palasi Ruotsiin kesällä 1985 edustaen Östersiä puolitoista kautta. Hän lopetti uransa kauden 1987 jälkeen 35-vuotiaana ruotsalaisessa Skövde AIK:ssa.


title: Teitur Þórðarson

text: Islannin maajoukkueessa Teitur pelasi urallaan 41 A-maaottelua tehden niissä yhdeksän maalia.Teitur aloitti valmennusuransa 1987 Skövde AIK:ssa. Yhden kauden jälkeen hän pakkasi laukkunsa ja siirtyi norjalaisen SK Brannin peräsimeen. Debyyttikaudellaan hän johdatti bergeniläisseuran Norjan cupin loppuotteluun. Mestaruus jäi kuitenkin saamatta ja 1991 hän siirtyi FC Lyn Oslon päävalmentajaksi.


title: Teitur Þórðarson

text: Vietettyään kauden 1993 kakkosdivisioonassa pelanneen SF Grein päävalmentajana Teitur palasi 1994 pääsarjatasolle Lillestrømin päävalmentajana. Hänen johdollaan seura sijoittui Norjan liigassa hienosti toiseksi ja neljänneksi ennen kuin Teitur vaihtoi maisemaa kauden 1995 jälkeen.


title: Teitur Þórðarson

text: Islantilaisvalmentajan uusi osoite oli Viro. Hän toimi Viron jalkapallomaajoukkueen päävalmentajana 1996–1999 luotsaten samanaikaisesti FC Flora Tallinnan kolmeen Viron mestaruuteen sekä yhteen cupin ja supercupin voittoon.


title: Teitur Þórðarson

text: Vuonna 2000 Teitur palasi Norjaan ja SK Branniin. Menestys jäi kuitenkin vaisuksi ja kaudella 2002 seura sukelsi ollen liigassa vasta 12:s. Kaudella 2003 hän toimi toistamiseen FC Lyn Oslon päävalmentajana. Kaudet 2004 ja 2005 Teitur toimi 2. divisioonassa pelanneen Ullensaker/Kisan päävalmentajana.


title: Teitur Þórðarson

text: Kaudeksi 2006 Teitur teki vuosikymmenien tauon jälkeen paluun Islantiin. Hän toimi KR Reykjavikin päävalmentajana kaksi kautta, muttei onnistunut voittamaan mestaruutta. Hopealle KR tuli 2006 sekä liigassa että cupissa.


title: Teitur Þórðarson

text: Joulukuussa 2007 Teitur siirtyi ensi kertaa valmennusurallaan Euroopan ulkopuolelle allekirjoitettuaan kaksivuotisen sopimuksen kanadalaisseura Vancouver Whitecapsin kanssa. Teitur luotsasi seuran USL First Divisionin mestariksi kaudella 2008. Kun Vancouver Whitecaps uudelleenperustettiin vuonna 2009 seuran Major League Soccerin toimintaa varten, nimettiin Teitur päävalmentajaksi helmikuussa 2010. Vancouverin esityksen MLS-liigassa eivät kuitenkaan olleet Teiturin alaisuudessa häävejä ja seurajohto päätti toukokuun lopussa 2011 erottaa islantilaisvalmentajansa.


title: Teitur Þórðarson

text: Tammikuussa 2012 intialainen Barasat Euro Musketeers ilmoitti palkanneensa Teiturin uudeksi päävalmentajaksi. Islantilaisen oli tarkoitus valmentaa joukkuetta uudessa Benglanin Valioliigassa. Liigasuunnitelmat kaatuivat lopulta vuoden 2013 aikana talousvaikeuksiin.


title: Show Me Your Love

text: "Show Me Your Love" on Tina Karolin esittämä kappale, joka edusti Ukrainaa Eurovision laulukilpailuissa 2006. Sen sävelsivät Mikhail Nekrasov ja Tina Karol itse, ja sanat siihen on tehnyt Pavlo Shyklo eli DJ Pasha.


title: Show Me Your Love

text: Kappale sijoittui sekä semifinaalissa että finaalissa seitsemännelle sijalle. Vuoden 2006 Eurovision laulukilpailut voitti esiintymisjärjestyksessä Tina Karolin Show Me Your Love kappaleen edellä esiintynyt, Suomea edustanut Lordi kappaleellaan Hard Rock Hallelujah.


title: Smurffi (virvoitusjuoma)

text: Smurffi (puhekielessä "Smurffilimu") on Sinebrychoffin valmistama päärynänmakuinen virvoitusjuoma. Juomaa myydään 0,5 litran muovipulloissa. Aiemmin sitä on myyty 0,33 litran kokoisissa lasipulloissa. 1980-luvulla markkinoilla oli myös vadelmanmakuinen Smurffi-juoma.


title: Smurffi (virvoitusjuoma)

text: Juomapullon etiketissä esiintyy belgialaisen Peyon luoman Smurffit-sarjan hahmoja.


title: Smurffi (virvoitusjuoma)

text: Smurffien käyttö virvoitusjuomien tunnuksena edustaa 1980-luvulla myös elintarviketeollisuudessa voimakkaasti yleistynyttä hahmomarkkinointia, jolla tuotteita pyritään muokkaamaan lapsikohderyhmän kannalta kiinnostavammaksi. Markkinointisuuntaus on jatkunut vahvana sittemminkin. Suomessa Sinebrychoffin Smurffi-limonadit tuotiin markkinoille vuonna 1983.


Teenage Mutant Ninja Turtles: Turtles Forever on yhdysvaltalainen animaatioelokuva, joka esitettiin 21. marraskuuta 2009 The CW4Kids-kanavalla. Se esitettiin ensimmäisen kerran Yhdysvalloissa heinäkuussa 2009 San Diegossa pidetyssä Comic Conissa. Myöhemmin julkistettiin elokuvan ilmestyvän teattereissa ympäri Yhdysvaltoja 29. lokakuuta 2009, mutta 4Kids Entertainment ja Mirage Studios eivät päässeet yhteisymmärrykseen sopimuksesta Fathom Entertainmentin kanssa. Tämän myötä elokuvan teatteriesitys peruttiin. Elokuva esitettiin uudestaan kolmeen osaan leikattuna samalla CW4Kids kanavalla 28. marraskuuta. 6. kesäkuuta 2010 Turtlesien uusi omistaja Nickelodeon ilmoitti julkaisevansa elokuvan DVD:lle 24. elokuuta 2010.


title: Teenage Mutant Ninja Turtles: Turtles Forever

text: Elokuvassa Utrom Silppuri Ch’rell aloittaa suunnitelmansa tuhota todellisuuden, joka tunnetaan nimellä ”Turtle Prime”. Se on alkuperäkohta, jossa kaikki eri versiot Turtleseista ovat peräisin. Ch’rellin tarkoituksenaan on tuhota jokainen versio pahimmista vihollisistaan Turtleseista. Ch’rell saa apuunsa muun muassa toisen Silppurin ja hänen kätyrinsä Bebopin ja Rocksteadyn, sekä Krangin ja hänen Technodrome. Sitä vastoin uudet Turtlesit tapaavat aikaisemmat versionsa historian varrelta ja liittoutuvat keskenään taistellakseen arkkivihollisiaan vastaan.


text: Elokuvaa ei ole esitetty Suomessa.


text: Hunni kohtaa yllättäen Turtlesit kesken ryöstökeikkaansa laboratoriossa. Tapahtuma päätyy uutisiin ja Tikku olettaa heidän olleen huolimattomia, mutta kukaan Turtleseista ei myönnä olleensa ulkona koko päivän. Donatello tarkentaa kuvaa ja huomaa heidän kyllä muistuttavan itseään, mutta ovat hyvin erilaisia. Hunni kohtaa Purppuralohikäärmeiden kanssa salaperäiset Turtlesit ja ihmettelee keitä he oikein ovat. Samaan aikaan uudet Turtlesit saapuvat paikalle auttamaan vanhoja Turtleseja. Michelangelo ihmettelee heidän vöitään, joissa jokaisella on omat kirjaimet. Räjähtävän taistelun päätteeksi vanhemmat Turtlesit kiittävät ja ovat lähdössä pois, mutta Raphael vaatii vastauksia siitä keitä he oikein ovat. Vanhemmat Turtlesit suostuvat kertomaan heti lounaan jälkeen ja suuntaavat kohti pitsapaikkaa. Turtlesit ovat ihmeissään siitä miten he liikkuvat muiden ihmisten keskellä päivää. Vanhojen Turtlesit joutuvat kuitenkin pakenemaan pitseriasta poliisien saapuessa paikalle ja he törmäävät pakoreitillään Mestari Tikkuun, ihmetellen tämän ulkonäköä. Tikku on puolestaan ihmeissään että Turtleseilta näyttävät hahmot tuntevat hänet. Leonardo kertoo Raphaelin huomautuksesta ettei mikään ole ollut normaalia suuren räjähdyksen jälkeen. Tikku kehottaa heitä kertomaan tarinansa siitä mitä tapahtui, jolloin Leonardo aloittaa kertomalla kuinka he taistelivat Silppuria vastaan Technodromessa estääkseen häntä saamasta erästä mutaatioliejua. Päättääkseen taistelun Donatello sai idean lähettää aine siirtymälaitteen kautta sinne mistä se tuli, mutta ninjarobottien yllätyshyökkäyksen vuoksi laite räjähti ja siirsi heidät toiseen ulottuvuuteen. Tikun mielestä heidän tehtävä on selvä, etsiä Technodrome ja lähettää toisesta maailmasta tulleet Turtlesit omaan aikaansa.


text: Sillä välin toisesta maailmasta tullut Silppuri yrittää saada Technodrome käyntiin, mutta epäonnistuu ja saa samalla tietää olevansa toisessa ulottuvuudessa. Turtlesit löytävät nopeasti Technodromen, mutta joutuvat saman tien hyökkäyksen kohteeksi Silppurin paikannettua heidät. Kaikki kahdeksan Turtlesia taistelevat nyt Rocksteadya ja Bebopia, sekä useita ninjarobotteja vastaan. Taistelun päätyttyä Silppuri saa jälleen tuskailla tilannettaan entisestään, kun Krang saapuu paikalle, joka pilkkaa Silppurin kyvyttömyyttä. Silppuri kuitenkin huomaa, että jos tässä ulottuvuudessa on kahdeksan Turtlesia ehkä on myös toinen Silppuri ja päättää samalla paeta paikalta. Löydettyään Silppurin kylmiöstä hän pettyy sen olevan vain joku pieni vaaleanpunainen olento, eikä vihamielinen roisto. Silppuri alkaa kuitenkin riitelemään jälleen Krangin kanssa, kun he eivät onnistu herättämään kylmiössä olevaa Silppuria, joka kuitenkin herää eloon ja ihmettelee kuka uskaltaa kutsua itseään Silppuriksi. Vanhempi Silppuri saa suostuteltua uudemman Silppurin tekemään yhteistyötä hänen kanssaan ja esittelee hänelle Technodromea. Uudempi Silppuri on kuitenkin kiinnostunut vain siirtymälaitteesta, jota Krang yrittää saada korjattua. Saatuaan valmiiksi he esittelevät laitteen, joka kuitenkin menee oikosulkuun ja räjähtää. Yhtäkkiä paikalle saapuu Karai, joka kertoo olevansa uuden Silppurin tytär ja sanoo Technodromen olevan nyt Jalkaklaanin omistuksessa, jonka teknologian avulla hän saisi elvytettyä isänsä. Samaan aikaan kaikki Turtlesit etsivät pakettiautollaan Technodromea, mutta saavat yllätyshyökkäyksen Hunnilta, joka haluaa vanhempien Turtlesien omistaman mutaatioaineen. Raju taistelu päättyy kuitenkin Turtlesien voittoon, mutta Tikku loukkaantuu taistelun aikana jolloin he palaavat kotiin viemäristön kautta.


text: Sillä välin taistelussa mutatoitunut Hunni suostuu tekemään yhteistyötä Silppurin kanssa vaikka hän pettyi vuosia sitten saadessaan selville sen olleen muukalaisolento. Uudempi Silppuri asettaa Karain vastuuseen Tecknodromen korjauksen valvomisesta, jossa vanhempi Silppuri ja Krang ovat työläisinä. Karain mielestä laitteen teknologia on outoa ja robottijalkaninjat ovat heikkoja ja kömpelöitä, lähes piirrosmaisia. Mutta korjausten tullessa valmiiksi Karai vakuuttaa sen olevan juuri sopiva laite jolla Silppuri voi toteuttaa suunnitelmansa. Silppuri opettelee sillä välin moniuniversumista ja käskee myöhemmin Hunnia suorittamaan pienen tehtävän. Samalla Turtlesit yrittävät vanhojen Turtlesien avulla luoda siirtymälaitteen kepistä ja muista kummallisista osista päästäkseen omaan maailmaansa hakemaan tarvittavat laitteet päihittääkseen Technodromen. Hunni kuitenkin löytää Turtlesien piilopaikan ja hyökkää heidän kimppuunsa ja kertoo Silppurilta terveisiä. Taistelun päätteeksi he löytävätkin itsensä vanhojen Turtlesien maailmasta. Uudet Turtlesit miettivät mitä Hunni tarkoitti oikean Silppurin paluulla ja tajuavat Utromin Ch'rellin palanneen takaisin. Vanhemmat Turtlesit ihmettelevät kuka tämä ruotsalaiselta kuulostava hahmo on, jolloin Michelangelo hermostuu että eivätkö he ota mitään tosissaan. Vanhempi Leonardo sanoo niiden olevan oikeassa ja matkaavat kohti omaan kotiinsa, jossa heidän Tikkunsa toivottaa tervetulleiksi kaikki Turtlesit.


text: Sillä välin Hunni palaa Silppurin luokse Mestari Tikku mukanaan, jota Silppuri ihmettelee. Hunni kertoo että joutu Turtleseista eroon heidän luolansa romahdettua kasaan, mutta vakuuttaa että he tulevat paikalle niin kauan kuin heillä on Tikku hallussaan. Samalla Turtlesit keräävät hullunkuriset tavaransa ja ovat valmiita matkaamaan takaisin uudempien Turtlesien universumiin. Yhtäkkiä Silppuri ilmestyykin vanhempien Turtlesien universumiin Technodromen avulla. Suuren taistelun päätteeksi Silppuri kertoo siepatuille Turtleseille huomaamastaan moniulotteisesta universumista, jossa on useita Turtleseja. Samalla Silppuri selittää että ainoa keino päästä kaikista eroon on tuhota koko universumi. Pitkän etsinnän jälkeen Silppuri löytää koordinaatiot ”Turtle Prime” universumiin, jonne hän matkaa jättäen loput Turtlesit tuhon partaalle. Kaikki kahdeksan Turtlesia kuitenkin selviää löytäen itsensä uusien Turtlesien universumista, jossa he tapaavat Aprilin ja Caseyn. Kaikki kahdeksan Turtlesia alkavat riidellä kummankien Silppurin aiheuttaneen sotkun. Ryhmä kuitenkin sopii riitansa ja miettivät miten he pääsevät "Turtle Prime" universumiin, jolloin vanhempi Leonardo huomaa kertoa että Technodrome jättää tietynlaiset jäljet. Samalla he huomaavat kuinka heidän universuminsa alkaa kadota. He matkaavat Purppuralohikäärmeiden rikospaikalle hakemaan tarvittavat laitteen päästäkseen universumiin. He joutuvat kuitenkin kohtaamaan Hunnin, joka hävityn taistelun päätteeksi suostuu antamaan laitteen Turtleseille ennen kuin heidän universuminsa katoaa lopullisesti.


text:
Hetkellisen vaikeuksien jälkeen he päätyvät ”Turtle Primeen”, jossa he kohtaavat sarjakuvamaailman Turtlesit, jotka ihmettelevät ketkä kaikki heitä imitoivat Turtlesit ovat. Lyhyen tappelun päätteeksi he suostuvat keskustelemaan keskenään, kun Leonardo varoittaa heidän Silppurinsa tulleen tähän universumiin tuhotakseen sen, jotta koko universumi katoaisi. Kaikki 12 Turtlesia löytävät Silppurin Technodromen ja suuntaavat kohti taistelua. Samalla he saavat selville Karain kerrottua pelastaneensa Turtlesit tuholta, huomattuaan Silppurin universumin tuhoamissuunnitelman olevan tuhoksi kaikille. Silppuri osoittautuu heille kaikille olevan liian paha vastus tämän uuden kehon myötä. Hän saa myös lopulta taistelun päätteeksi napattua sarjakuvaversiot ja tuhoaa heidät, mutta huomaa että kaikki ympärillään mukaan lukien Silppuri itse on tuhoutua. Karai huomauttaa ettei tuhoisi niitä koska silloin heidän olemassaolo ei olisi mahdollista. Silppuri kuitenkin päättää tuhota sarjakuvaversiot vaikka se tarkoittaisi itsensä tuhoamista. Vanhemmat Turtlesit kuitenkin onnistuvat räjähtävillä heittotähdillään häiritsemään Silppuria, joka ihmeen kaupalla tuhoutuu Technodromen laserin myötä Rocksteadyn ja Bebopin ansiosta ja ”Turtle Prime” selviää vakavien seurauksien jälkeen. Lopuksi kaikki palaavat omiin universumeihinsa.
Miragen sarjakuvaversiot


title: Édouard-Jean Empain

text: Édouard-Jean Empain (s. 7. lokakuuta 1937) on belgialais-ranskalainen teollisuusmagnaatti ja paroni, joka oli vuodesta 1971 Schneider Electricin toimitusjohtaja.


title: Édouard-Jean Empain

text: Empain siepattiin 23. tammikuuta 1978 Pariisin asuntonsa edustalta. Empainin perheelle toimitettiin tämän sormenpää ja esitettiin 80 miljoonan Ranskan frangin lunnasvaatimus, joka myöhemmin pieneni 40 miljoonaan.


title: Édouard-Jean Empain

text: Empainin löytämiseksi järjestettiin suuretsintä. Poliisi pysäytti ja tutki 24 tunnin aikana noin 140 000 autoa koko maassa. Kaappauksen jatkuttua kaksi kuukautta 24. maaliskuuta poliisin erikoisryhmä sai sieppaajat ansaan. Poliisin ja viiden sieppaajan välille syntyi tulitaistelu, jonka seurauksena yksi sieppaajista kuoli, yksi haavoittui ja yksi vangittiin.


title: Édouard-Jean Empain

text: Haavoittuneen sieppaajan antamien tietojen perusteella Empain löydettiin 28. maaliskuuta metroasemalta Pariisin esikaupungissa Savigny-sur-Orgessa. Kaappaus kesti 63 päivää.


title: Édouard-Jean Empain

text: Belgialainen ohjaaja Lucas Belvaux teki tapauksesta elokuvan "Rapt".


title: Max Lange

text: Max Lange (7. elokuuta 1832 Magdeburg – 8. joulukuuta 1899 Leipzig) oli saksalainen shakin suurmestari ja teoreetikko.


title: Max Lange

text: Lange toimitti "Deutsche Schachzeitung" -lehteä vuosina 1858–1864. Hän voitti neljä kertaa Länsi-Saksan mestaruuden, Düsseldorfissa vuosina 1862, 1863 ja 1864 sekä Aachenissa vuonna 1868. Lange julkaisi ensimmäisen Apumatti-shakkiongelman vuonna 1854. Hän toimi Saksan Shakkiliiton puheenjohtajana vuosina 1894–1899.


title: Max Lange

text: Max Langen mukaan on nimetty Max Langen hyökkäys, jonka hän esitti vuonna 1854.


title: Dresdner SC

text: Dresdner Sportclub 1898 e. V. eli Dresdner SC on 30. huhtikuuta 1898 perustettu dresdeniläinen jalkapalloseura. Joukkue on voittanut Saksan mestaruuden kahdesti, vuosina 1943 ja 1944. Joukkueen kuuluisimmat pelaajat lienevät Helmut Schön, Willibald Kreß ja Richard Hofmann, jotka edustivat useasti Saksaa maajoukkuetasolla.


title: Konzot

text: Konzot ovat Kongon demokraattisessa tasavallassa Aminjärven länsipuolella ja Ugandan rajaseudulla asuva kansa. Vuonna 1983 heitä arvioitiin olevan Zairessa 450 000 ja Ugandassa 200 000 henkeä. Konzojen puhuma kieli olukonzo (tai lukonzo) kuuluu bantukieliin. Suurin osa harjoittaa perinteisiä uskontoja, osa on kristittyjä.


title: Konsot

text: Konsot ovat eteläisessä Etiopiassa asuva, afroaasialaisten kielten kuušilaiseen ryhmään kuuluvaa kieltä puhuva kansa. Vuonna 1983 heitä arvioitiin olevan 120 000 henkeä. Pääelinkeino on maanviljely. Suurin osa harjoittaa perinteisiä uskontoja, pieni osa on luterilaisia ja monofysiittejä.


title: Billy Garrett

text: Billy Garrett (24. huhtikuuta 1933 Princeton, Illinois, Yhdysvallat – 15. helmikuuta 1999 Glendale, Kalifornia, Yhdysvallat) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausina 1956 ja 1958. Hänen sijoituksensa kilpailuissa olivat 16. ja 21. Hänet luokitellaan F1-kuljettajaksi, koska Indianapolis 500 oli osa F1-sarjaa vuosina 1950–1960.


title: Tieteellisten yliopistotutkintojen opinnäytetyöt

text: Tämä artikkeli käsittelee suomalaisiin tieteellisiin yliopistotutkintoihin liittyviä opinnäytetöitä, joita ovat nykyisin kandidaatintutkielma alemman korkeakoulututkinnon yhteydessä, diplomityö tai pro gradu -tutkielma ylemmän korkeakoulututkinnon päätteeksi sekä lisensiaatintutkielma ja väitöskirja jatkotutkinnoissa (lisensiaatti, tohtori). Vanha, käytöstä poistettu opinnäyte on pro exercitio -tutkinto, joka suoritettiin kielitaidon toteamista varten.


text: Diplomityö on diplomi-insinöörin tai arkkitehdin tai maisema-arkkitehdin tutkinnon päätteeksi tehtävä opinnäytetyö, joka tehdään pääaineeseen liittyvästä aiheesta. Vastaava opinnäytetyö muissa ylemmissä korkeakoulututkinnoissa on nimeltään pro gradu -tutkielma. Englannin kielellä diplomityöstä ja pro gradu -töistä käytetään nimitystä "master's thesis". Työn laajuus on 30 opintopistettä, ennen vuoden 2005 tutkintouudistusta 20 opintoviikkoa. Diplomityö toteutetaan usein jollekin yritykselle tai oman yliopiston laitokselle työsuhteessa tai stipendillä. Jonkin verran diplomitöitä tehdään myös ”omarahoitteisesti” opintotuella. Näin tehtyjen töiden määrä vaihtelee kulloisenkin alan työtilanteen mukaan, mutta on suhteellisen pieni.


text: Pro gradu (, puhekielessä yleisesti vain "gradu") on yliopistoissa maisterin tutkintoa varten pääaineessa laadittava syventävien opintojen tutkielma, jolla opiskelija osoittaa, että hän kykenee ilmaisemaan itseään selkeästi ja tieteellisesti sekä tuomaan esiin oman alansa tuntemusta.


text: Kansainvälisesti tunnettu englanninkielinen nimi pro gradulle, kuten myös diplomityölle, on "master's thesis" (termi "graduate thesis" tarkoittaa sekä pro gradua että väitöskirjaa).


text: Lisensiaatintutkielma on yliopistollinen opinnäyte, joka kirjoitetaan lisensiaatintutkintoa varten. Vaativuudeltaan se sijoittuu pro gradu -tutkielman ja väitöskirjan välille. Lisensiaatintutkielman ei tarvitse tuottaa uutta tieteellistä tietoa, niin kuin väitöskirjalta edellytetään, vaan se voi pohjautua kirjallisuuteen. Tässä tapauksessa työltä kuitenkin vaaditaan huomattavaa laajuutta.


text: Aikaisemmin oli suoritettava lisensiaatintutkinto ennen tohtorintutkintoa, mutta nykyisin tätä velvoitetta ei enää ole. Tämä on johtanut siihen, että suurin osa jatko-opiskelijoista jatkaa maisterintutkinnosta suoraan tekemään väitöskirjaa.


text: Väitöskirja on opinnäyte, joka laaditaan tohtorintutkinnon suorittamiseksi. Väitöskirjan tulee sisältää uutta tieteellistä tietoa ja osoittaa tekijän kykyä itsenäiseen tutkimukseen. Väittelijä puolustaa väitöskirjaansa julkisessa väitöstilaisuudessa tiedekunnan määräämää vastaväittäjää vastaan.


text: Pro exercitio (lat. "harjoitusta varten" tai "harjoituksen vuoksi") oli yliopistoissa ja korkeakouluissa vuoteen 1978 käytössä ollut kielikoe, jolla opiskelija on osoittanut hallitsevansa opinnoissaan tarvitsemansa vieraan kielen.


text: Vanhin oppiaine Suomen koululaitoksessa on ollut latinan kieli, jota on opetettu useiden vuosisatojen ajan. Reformaation jälkeen jumalanpalveluksia alettiin pitää suomeksi, mutta yliopistoissa latina oli ainoa opetuskieli. Myös väitöskirjat ja muut opinnäytteet laadittiin latinaksi.


text: Vuodesta 1852 alkaen väitöskirjoissa sai käyttää latinan lisäksi ruotsia ja vuodesta 1858 alkaen myös suomea. Pro exercitio -koe muuttui ainekirjoituskokeesta käännöskokeeksi äidinkielestä latinaan ja vuonna 1898 latinasta äidinkieleen. Tällaisena koe säilyi 1970-luvulle saakka.


text: Vuonna 1863 latina säädettiin pakolliseksi ainoastaan historiallis-kielitieteellisissä opinnoissa, ja muiden tieteenalojen (muun muassa matematiikan) opinnoissa sai pro exercition suorittaa joko latinaksi, saksaksi, ranskaksi tai englanniksi.


text: 1900-luvulta alkaen pro exercitio oli suoritettava kahdessa kielessä, joista latina oli pakollinen humanistisissa aineissa. Toinen kieli oli vapaavalintainen. Latinan pakollisuus poistettiin 1970-luvun alussa, ja pro exercitio -koe poistettiin opintovaatimuksista tutkintouudistuksessa 1978.


title: Kordofanilaiset kielet

text: Kordofanilaiset kielet ovat Itä-Sudanissa ja Kordofanin maakunnan vuoristoseuduilla puhuttujen nigeriläis-kongolaisten kielten ryhmä. Joseph Greenbergin mukaan ne muodostavat nigeriläis-kongolaisten kielten kanssa kongolais-kordofanilaisen kieliryhmän. Suurimmat kielet ovat tegali (80 000 puhujaa), tira (40 000) ja dengebu (38 000).


title: Kordofanilaiset kielet

text: Alaryhmiä ovat yhteensä viisi: talodilais-heibalaiset kielet, lafofalaiset kielet, rashadilaiset kielet, katlalaiset kielet ja kadulaiset eli tumtum-kielet. Talodilais-heibalaisten kielten ryhmän muodostavat talodilaiset ja heibalaiset kielet, jotka ovat läheistä sukua toisilleen. Lafofalaiset kielet laskettiin aikoinaan osaksi talodilaisryhmää, mutta ryhmä näyttää muodastavan oman nigeriläis-kongolaisen haaransa. Rashadilaisia kieliä sanotaan myös tegalilais-tagoilaisiksi kieliksi; tagoilaisissa kielissä tavataan samanlaista substantiiviluokkajärjestelmää kuin atlanttis-kongolaisissa kielissä (ilmeisesti lainattu tagoihin), mutta tegalilaisissa kielissä sellaista ei ole. Katlalaisia kieliä on vain kaksi eikä niissä näytä olevan koskaan ollut nigeriläis-kongolaisille kielille tyypillistä substantiiviluokkajärjestelmää. Vuodesta 1981 lähtien kadulaiset kielet katsotaan kuuluvan nilosaharalaisten kielten kielikuntaan. Sekä rashadilais- että kadulaiskielissä tavattavat substantiiviluokat näyttävät olevan sprachbundin eli kieliliiton aikaansaamia.


title: Kotat

text: Kotat (myös "bakotat") ovat Gabonissa Ogoouén yläjuoksulla ja naapurialueilla Kongon tasavallassa asuva bantukieltä puhuva kansa. Vuonna 1983 heitä arvioitiin olevan 55 000 henkeä. Elinkeinoja ovat maanviljely, kalastus, karjanhoito ja käsityöammatit. Suurin osa harjoittaa perinteisiä uskontoja, osa on kristittyjä.


title: Kotokot

text: Kotokot ovat Kamerunissa ja Tšadissa asuva afroaasialaisten kielten tšadilaiseen ryhmään kuuluvaa kieltä puhuva kansa. He asuvat Logone- ja Charijokien varsilla Tšadjärven eteläpuolella. Vuonna 1983 kotokoita arvioitiin olevan 200 000 henkeä. Läheinen sukukansa ovat Tšadjärven saarilla asuvat budumat. Elinkeinoja ovat maanviljely, karjanhoito ja kalastus. Kotokot ovat muslimeja.


title: Elmer George

text: Elmer George (15. heinäkuuta 1928 Oklahoma, Yhdysvallat – 31. toukokuuta 1976 Terre Haute, Indiana, Yhdysvallat) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausina 1957, 1962 ja 1963. Hän oli 17. vuoden 1962 kilpailussa. George kilpaili AAA- ja USAC-sarjoissa vuosina 1956–1963 voittaen Syrakusassa vuonna 1957. Samana vuonna hän voitti USAC Sprint Car -sarjan mestaruuden.


title: Elmer George

text: George oli naimisissa Mari Hulman Georgen kanssa, joka oli Tony Hulmanin tytär. Heidän poikansa on nykyään Indy Racing Leaguen osaomistaja ja entinen Indianapolis Motor Speedwayn pääjohtaja.


title: Elmer George

text: Kilpailupäivänä 31. toukokuuta 1976 Elmer riiteli puhelimessa perhefarmin hevoskouluttajan kanssa. Kilpailun jälkeen George ajoi maatilalleen ja kohtasi kouluttajansa Guy Trolingerin, joka ampui Georgea tappaen tämän. Päätuomari ei kuitenkaan syyttänyt Trolingeria.


title: Elmer George

text: George valittiin National Sprint car Hall of Fameen vuonna 2005.


title: Steve Miller Band

text: Steve Miller Band on vuonna 1967 perustettu yhdysvaltalainen rock-yhtye, joka on kotoisin Kalifornian San Franciscosta. Sen tunnetuin jäsen on Steve Miller, yhtyeen kitaristi ja laulaja. Yhtyeen tunnetuimpia kappaleita ovat ”The Joker”, ”Fly Like an Eagle”, ”Abracadabra”, ”Rock'N Me” ja ”Jet Airliner”. Yhtyeellä on tähti Hollywood Walk of Famella.


title: Steve Miller Band

text: Yhtyeestä tuli 1960-luvun lopulla nopeasti yksi San Franciscon lahden ympäristön suosituimmista. 1970-luvun puolivälissä yhtye teki kansainvälisen läpimurron ja siitä tuli stadionrockyhtye, se myi useita multi-platinalevyjä kuten "The Joker", "Fly Like an Eagle" ja "Book of Dreams". Yhtye sai myös useita singlelistan top ten -sijoituksia.


title: Steve Miller Band

text: Steve Miller Bandin levyjä on myyty kymmeniä miljoonia, muun muassa "Greatest Hits 1974–1978" Yhdysvalloissa 13-kertaisesti platinalevyn verran, "Fly Like an Eagle" nelinkertaisesti ja "Book of Dreams" kolminkertaisesti.


title: Krio

text: Krion kieli on Sierra Leonessa, Gambiassa, Päiväntasaajan Guineassa ja eräillä muilla alueilla puhuttu kreolikieli. Äidinkielenään sitä puhuu yli 40 000 krioa. Kieltä käytetään laajasti myös eri kansojen välisen kanssakäymisen välineenä. Vuonna 1983 puhujien kokonaismääräksi arvioitiin noin 500 000 henkeä.


title: Krio

text: Krio jakautuu useisiin paikallismurteisiin ja ainakin kahteen sosiaaliseen murteeseen: pääkaupungin ja maaseudun kieleen. Kieli on syntynyt 1800-luvulla Afrikan länsirannikolla englantiin perustuvien varhaisempien kreolien ja joruban vuorovaikutuksen tuloksena. Kriolla on rikas suullinen perinne ja myös kaunokirjallisuutta. Kirjoitusjärjestelmät perustuvat latinalaiseen kirjaimistoon.


title: Kru-kansat

text: Kru-kansat on Liberian ja Norsunluurannikon metsäisillä rannikkoseuduilla asuvien sukukansojen ryhmä. Siihen kuuluvat mm. betet, bakvet ja gueret. Vuonna 1980 kru-kansoja arvioitiin olevan Norsunluurannikolla noin 2 miljoonaa ja Liberiassa 800 000 henkeä. Kielet kuuluvat nigeriläis-kongolaisten kielten kru-ryhmään. Pääelinkeinoja ovat maanviljely ja kalastus, monet työskentelevät maatyöläisinä suurviljelmillä. Krut harjoittavat perinteisiä uskontoja, osa on kristittyjä.


title: Kru-kielet

text: Kru-kielet ovat Liberiassa ja Norsunluurannikolla asuvien kru-kansojen puhumien nigeriläis-kongolaisten kielten ryhmä. Siihen kuuluvat mm. bete (noin 600 000 puhujaa), bassa (300 000), guere (yli 200 000) ja grebo (yli 200 000). Kielet toimivat yhteisöjen suullisen kanssakäymisen välineinä. Bassaa varten laadittiin 1900-luvun alussa omaperäinen tavukirjoitusjärjestelmä, joka ei saanut laajempaa käyttöä.


title: Kubat

text: Kubat ovat Kongon demokraattisessa tasavallassa Sankuru- ja Kasai-jokien välisellä alueella asuva, nigeriläis-kongolaista kieltä puhuva kansa. Vuonna 1983 heitä arvioitiin olevan noin 280 000 henkeä. Kansa jakautuu useisiin etnisiin ryhmiin. Pääelinkeino on maanviljely. Suurin osa on katolisia tai protestantteja, osa harjoittaa perinteisiä uskontoja. 1500-luvun lopulta 1900-luvun alkuun saakka kubat muodostivat Kuban eli "Bušongon" feodaalivaltion, joka on tunnettu omaperäisestä taiteestaan.


title: C20

text: C20 (Vagn 2000) on Tukholman metrossa käytössä oleva Adtranzin valmistama junatyyppi. Jokaisella vaunulla on kylkinumeron lisäksi oma nimi, esimerkiksi vaunu 2001 on nimetty Birger Jarliksi.


title: C20

text: C20-sarja tilattiin korvaamaan vanhentuneet C6- ja C9-sarjat. Alun perin junat tilattiin siniselle linjalle, mutta niitä tilattiin lisää myös punaiselle ja vihreälle linjalle. Vihreällä ja punaisella linjalla ovien avautumisessa on pieni viive, koska C20-junat oli suunniteltu kulkemaan vain sinisellä linjalla ja sen vuoksi punaisella ja vihreällä linjalla ei ole C20-sarjalle tarkoitettua kulunvalvontajärjestelmää. Kuljettajan pitää itse avata ovet.


title: TC Electronic

text: TC Electronic on tanskalainen äänentoistolaitteita valmistava yritys. Sen perustivat vuonna 1976 veljekset Kim ja John Rishøj. Tuotevalikoimaan kuuluu kitaraefektejä, ekvalisaattoreita, studioprosessoreita ja atk-laitteistoa. TC Electronic työllistää yhteensä 185 henkilöä 15 maassa.


title: TC Electronic

text: TC Electronic perusti vuonna 2002 TC Groupin, holdingyhtiön, jonka alaisuudessa ovat Tannoy (kaiuttimet ja studiomonitorit), Lab Gruppen (vahvistimet), TC Electronic, TC-Helicon (lauluprosessorit ja harmonizerit) ja TC|Applied Technologies (puolijohdetuotteiden kehittäminen) sekä markkinointiyhtiöt, kuten TC Group|China.


title: Tony Salerno

text: Anthony Haden Salerno (s. 18. marraskuuta 1969) on yhdysvaltalainen ääninäyttelijä ja ääniohjaaja, jonka tunnetuin rooli on kenties Chazz Princeton "Yu-Gi-Oh! GX:ssä". Hän on toiminut myös Donatellon äänenä vuonna 2009 elokuvassa "Turtles Forever".


title: Tony Salerno

text: Salerno teki ensimmäisiä äänirooleja TAJ Productions dubbausyhtiölle tehden muun muassa sivurooleja Slayers Next ja Slayers Try animeihin. Sittemmin 2000-luvulla hän on tehnyt äänirooleja NYAV Postille ja 4Kids Entertainmentille. Erityisesti 4Kidsin tuotannoissa Salerno sai tunnettavuutta "Yu-Gi-Oh! GX:n" myötä ja on tehnyt äänirooleja muun muassa Yu-Gi-Oh! Duel Monstersiin, Winxiin, :een, Pokémoniin ja Turtlesiin.


title: Kulangot

text: Kulangot ovat Norsunluurannikon koillisosassa Komoé- ja Musta Volta -jokien välisellä alueella asuva kansa. He puhuvat nigeriläis-kongolaisten kielten gurilaiseen ryhmään kuuluvaa kieltä. Vuonna 1983 kulangoja arvioitiin olevan noin 220 000 henkeä. Sukukansoja ovat logonit ja tegesijet. Pääelinkeinot ovat maanviljely ja karjanhoito. Suurin osa harjoittaa perinteisiä uskontoja, osa on muslimeja.


title: Batakin kristillinen protestanttikirkko

text: Batakin protestanttinen kirkko () on Indonesian suurin protestanttinen kirkkokunta. Kirkko kuuluuLuterilaiseen maailmanliittoon. Noin neljällä miljoonalla jäsenellään se on maailman seitsemänneksi suurin luterilainen kirkko. Kirkon johtaja on "Ephorus" (piispa) tohtori Bonar Napitupulu.


title: Batakin kristillinen protestanttikirkko

text: Kirkon perusti 1880-luvulla Ludwig Ingwer Nommensen Reininmaan lähetysseurasta. Hän työskenteli Tapanulin seudulla Tarutungissa Pohjois-Sumatralla. Kirkko itsenäistyi Indonesian (silloinen Hollannin Itä-Intian) ensimmäisenä kristillisenä yhteisönä lähetysseuran hallinnosta vuonna 1930. Kirkon toiminta painottuu edelleen Tarutungin ja Batakin alueille, mutta jäseniä ja seurakuntia on kautta Indonesian. Kirkolla on noin 1500 pastoria ja 3500 seurakuntaa.


title: Batakin kristillinen protestanttikirkko

text: Kirkko näkee tehtäväkseen erityisesti Indonesian ei-kristityn väestön evankelioimisen, sekä yhteiskunnallisen palvelun orpojen, sokeiden ja syrjäytyneiden ihmisryhmien keskuudessa. Kirkko pitää yllä kouluja ja sairaanhoito-oppilaitoksia ja teknillisiä opistoja, sairaaloita ja terveyskeskuksia. Kirkko työskentelee sukupuolten tasa-arvon ja ympäristön puolesta ja taistelee köyhyyttä ja väkivaltaa vastaan. Tärkeä osa kirkon toimintaa on Nommensen yliopisto, jonka toiminta käynnisty 1954. Yliopisto pyrkii vastaamaan Indonesian koulutustarpeisiin. Yliopistossa on muiden muassa teologinen tiedekunta. Kirkko pitää yllä myös teologista seminaaria, opettaja-saarnaajakoulua sekä diakonia- ja raamattuopistoja.


title: Batakin kristillinen protestanttikirkko

text: Luterilaisen maailmanliiton lisäksi kirkko on jäsenenä Aasian kristillisessä konferenssissa (), Indonesian kirkkojen yhteisössä () sekäKirkkojen maailmanneuvostossa.


title: Langot

text: Langot ovat Ugandassa Kyogajärven pohjoispuolella asuva kansa. He puhuvat nilosaharalaisten kielten itäsudanilaiseen ryhmään kuuluvaa langon kieltä ja ovat läheistä sukua atšoleille. Vuonna 1983 langoja arvioitiin olevan noin 900 000 henkeä.


title: Langot

text: Langot ovat muuttaneet alueelle Sudanista 1400–1800-luvuilla. Pääelinkeinoja ovat maanviljely, karjanhoito ja metsästys. Suurin osa harjoittaa perinteisiä uskontoja, osa on kristittyjä.


title: Steve Miller (täsmennyssivu)

text: Steve Miller tarkoittaa seuraavia:


title: Lendut

text: Lendut ovat Kongon demokraattisessa tasavallassa Albertjärven luoteisrannikolla asuva kansa. He puhuvat nilosaharalaisten kielten keskisudanilaiseen ryhmään kuuluvaa kieltä. Vuonna 1980 lenduja arvioitiin olevan 300 000 henkeä.


title: Lendut

text: Pääelinkeinoja ovat maanviljely, karjanhoito, kalastus, keräilytalous ja käsityöammatit. Lenduilla on rikas musiikkikulttuuri. He harjottavat perinteistä uskontoaan.